qundao/data-zh-poetry huggingface dataset:
閏七月二十日侍知府寺簿先生爲石鼓山向園之遊
作者：趙蕃
朝代：宋

晦翁守南康，政成有餘暇。
駕言山之中，於日非聊假。
紫霄作重陽，白鹿見圖畫。
聞之幾向風，恨不款段跨。
今年五溪歸，邇日三湘役。
先生喜其至，舍以江亭闊。
頻能枉高軒，人駭非重客。
那知先生意，於此自爲德。
茲日復何日，休沐著甲令。
先生重過之，俱款石皷勝。
西溪命題字，東巖俾開徑。
既除古莓苔，又索賢名姓。
已焉興未休，棹舟放中流。
西風未却暑，一雨方回秋。
僧坊遠莫至，隠墅近得留。
寧同峴山輩，不異舞雩遊。
閏七月五日雨中記所見
作者：趙蕃
朝代：宋

雨來山爲昏，雨罷山如洗。
秋風欻已高，長空澹如水。
其誰知此樂，勝處屬幽子。
登臨無所詣，溪樓成徙倚。
沙鷗意氣逸，衝烟棲復起。
是身困覉束，沿戲直愧爾。
平生耽佳句，此癖殆至死。
得酒忽詩成，頹然自醒醉。
閏十一月十一日病酒不能扶頭忽得成父弟書繼又得叔異季承和詩偶成長句會有便先寄叔異季承
作者：趙蕃
朝代：宋

北風將雪晝成陰，冷屋閒窗偃卧深。
百慮欲醒還皎皎，白頭高擁更岑岑。
詩從嶺外來雙璧，書自江東得萬金。
得友似斯真足慰，有兄如我竟何任。
閏月二十日離玉山八月到餘干易舟又二日抵鄱陽城追集途中所作得詩十有二首·其一
作者：趙蕃
朝代：宋

摧輪荒水磨，漲潦失連湖。
縱使非長路，能忘去此都。
未應爲物役，真復坐饑驅。
好在佳山水，懸應識故吾。
閏月二十日離玉山八月到餘干易舟又二日抵鄱陽城追集途中所作得詩十有二首·其一〇
作者：趙蕃
朝代：宋

喚渡風殊懷，穿林日向中。
飛泉半崖落，峭壁與天通。
往者名猶在，仙人事已空。
徐巖不爲遠，歸去若匆匆。
閏月二十日離玉山八月到餘干易舟又二日抵鄱陽城追集途中所作得詩十有二首·其一一
作者：趙蕃
朝代：宋

試登雲錦閣，還上揖仙亭。
棟宇雖摧落，江山自典型。
衝風聊策杖，晚日更揚舲。
要寫吳江句，初無六尺屏。
閏月二十日離玉山八月到餘干易舟又二日抵鄱陽城追集途中所作得詩十有二首·其一二
作者：趙蕃
朝代：宋

草草天涯棹，悠悠江上鷗。
琵琶千古恨，蓑笠十年游。
莫向官亭泊，閑爲佛界流。
明朝更西去，依舊覓扁舟。
閏月二十日離玉山八月到餘干易舟又二日抵鄱陽城追集途中所作得詩十有二首·其七
作者：趙蕃
朝代：宋

樓殿何年寺，檣帆別郡船。
溪山妙圖畫，井邑盛人煙。
未覺鄉音改，空驚歲事遷。
桃花知不遠，底處覓真僊。
閏月二十日離玉山八月到餘干易舟又二日抵鄱陽城追集途中所作得詩十有二首·其三
作者：趙蕃
朝代：宋

岸盡催撐渡，風橫促解橋。
傳聞記常歲，偉觀得今朝。
時有疎鐘度，誰云隔岸遥。
明當絕溪去，應爲好山招。
閏月二十日離玉山八月到餘干易舟又二日抵鄱陽城追集途中所作得詩十有二首·其九
作者：趙蕃
朝代：宋

望望龜峰寺，行行番國船。
林深寒日薄，沙逈晚風顛。
能賦思孫楚，同行有惠連。
好詩相撥觸，才盡不能宣。
閏月二十日離玉山八月到餘干易舟又二日抵鄱陽城追集途中所作得詩十有二首·其二
作者：趙蕃
朝代：宋

草草朝成市，匆匆客繫船。
荒雞亂人語，細雨雜炊煙。
歲月真前夢，江山殆宿緣。
沙鷗應笑我，疎鬢異當年。
閏月二十日離玉山八月到餘干易舟又二日抵鄱陽城追集途中所作得詩十有二首·其五
作者：趙蕃
朝代：宋

汭口成孤泊，章巖說舊遊。
征商毋見挽，日暮自應休。
煙暝棲鴉樹，沙昏宿鷺洲。
浮生真泛泛，吾道莽悠悠。
閏月二十日離玉山八月到餘干易舟又二日抵鄱陽城追集途中所作得詩十有二首·其八
作者：趙蕃
朝代：宋

不見千株樹，空留百尺臺。
仙人定無有，行客自裴回。
更欲危欄倚，生嫌莫色催。
病僧多不出，門外長蒼苔。
閏月二十日離玉山八月到餘干易舟又二日抵鄱陽城追集途中所作得詩十有二首·其六
作者：趙蕃
朝代：宋

借石誰爲主，叫應呼莫譍。
樓高才隠約，樹遠更崚嶒。
掛席凡三過，停橈欠一登。
扁舟向何許，漂泊傍漁罾。
閏月二十日離玉山八月到餘干易舟又二日抵鄱陽城追集途中所作得詩十有二首·其四
作者：趙蕃
朝代：宋

下水有放溜，泝流多哭灘。
人能等遲速，事豈病艱難。
返照千山赤，春風兩鬢寒。
生平慣行役，無復漫悲酸。
閏月二日雨三日復雨寄斯遠三首·其一
作者：趙蕃
朝代：宋

大雨固霶霈，小雨更霢霂。
蕭然凉已生，隠若雷未伏。
前時歷月陰，邇日連朝暴。
早田有愁乾，菜本亦恐縮。
居閑苦無事，憂國願時熟。
老翠上松篁，餘滋到蘭菊。
閏月二日雨三日復雨寄斯遠三首·其三
作者：趙蕃
朝代：宋

無人南澗遊，老我北窗卧。
雨爲洗炎蒸，身成起頹惰。
幽花曜叢叢，新竹排箇箇。
是中有餘詩，獨唱誰其和。
懷君固非遠，念我當數過。
蟬噪晚聲清，螢飛新月破。
閏月二日雨三日復雨寄斯遠三首·其二
作者：趙蕃
朝代：宋

夏雨多驟止，晚灑苦易乾。
陰乎不能釋，膏爾殊未闌。
疎疎政簷溜，浩浩忽木端。
沈疴頓如失，甘寢不自安。
遲明復大集，平地如湧湍。
戲作擁鼻調，以歌田父歡。
閔雨
作者：趙蕃
朝代：宋

青山本無垢，坐受瘴霧侵。
馬倦不加鞭，暑氣令人昏。
去年蝗爲災，千家百不存。
流亡不自保，聚掠連諸村。
閔閔望一雨，可招若敖魂。
旱勢復如此，早禾空如雲。
豐登數有常，赤子皆天民。
惜此三尺雨，龍師恐不仁。
禳禬古有法，至和格神人。
不見東海郡，孝婦冤欲伸。
閨怨二首·其一
作者：趙蕃
朝代：宋

維南有佳人，實秉絕代色。
幼聞妾婦道，不肯傾人國。
幽居今過時，行媒迥無迹。
世方求冶容，孰能知婦德。
閨怨二首·其二
作者：趙蕃
朝代：宋

東鄰有賢女，膏沐不加御。
朝惟躬奉養，莫且趣機杼。
曰賢嫁何晚，政坐一貧故。
誰能幣聘之，此女非傲婦。
閨怨四首·其一
作者：趙蕃
朝代：宋

辭少不盡意，辭多還盡紙。
紙盡意無窮，相思似流水。
閨怨四首·其三
作者：趙蕃
朝代：宋

擬憑魂夢尋，苦恨山川遠。
山川遠不愁，風吹夢魂斷。
閨怨四首·其二
作者：趙蕃
朝代：宋

紅芳不可待，綠蔭忽已成。
妾貌愧花好，郎姿如柳明。
閨怨四首·其四
作者：趙蕃
朝代：宋

風前揮珠璫，吹落春江去。
日夜只東流，何時復西泝。
閲韓伯修集示其子二首·其一
作者：趙蕃
朝代：宋

吏部名高世所尊，一傳曾說誤金根。
陵陽父子風流勝，政似蘇家擅蜀門。
閲韓伯修集示其子二首·其二
作者：趙蕃
朝代：宋

詩篇圓熟無凝滯，四六雍容有典型。
請君持上圖書府，要與紫微俱殺青。
閻伯善以孟東野集見惠二首·其一
作者：趙蕃
朝代：宋

文字何關達與窮，悵君一尉已龍鍾。
過君舊邑求君集，行橐蕭然足慰儂。
閻伯善以孟東野集見惠二首·其二
作者：趙蕃
朝代：宋

幾度相從酌酒深，向來相識未如今。
臨分念我亦窮者，乞與郊詩俾細吟。
除夕古體三十韵
作者：趙蕃
朝代：宋

疾風鏖夜灘，古木撼石壁。
漁火暗復張，隔江哭聲接。
哀哀或到明，語細雜嗚唈。
我舟若孤鳬，欲去意轉縶。
終宵炯不眠，殘紅照孤泣。
舟人吁且言，今夕乃除夕。
官何自苦甚，兀此六尺簀。
城中知舊多，市上燈火集。
朱門酒盈樽，高會馬喧櫪。
一飲滌千愁，共送殘景急。
低頭更堪傷，正此坐鍼席。
去年臘盡時，家寓金沙磧。
身雖隔劍棧，母在猶戚戚。
賊風吼西隅，百日走荆棘。
一鳴嬰禍羅，轉翅千仞逼。
母憂兒不歸，兒歸母已歿。
沒身無以報，天地終罔極。
永懷荼苦心，況復對節物。
今將萬里歸，機會不可失。
丹旐倚江村，百里莫相即。
弱弟奉齋燈，孤女想在側。
夜夜夢慈容，枕淚迸腷臆。
死者遥相望，未得就真宅。
故山春事動，展敬遍丘域。
松釵挂紙灰，陰苔藉芳冽。
那知藁殯寒，古佛伴蕭瑟。
魂魄無不之，吳蜀雲萬疊。
國步尚憂危，家囏更堪說。
江湖多紅巾，鄉關斷消息。
曼聲一長哀，山石爲我裂。
除夕萬安寄成父并示兒女
作者：趙蕃
朝代：宋

去年除夕遥憐汝，今歲酒觴期對舉。
誰知人事苦好乖，百里相望竟成阻。
去年雖深兄弟思，兒女抱負有母慈。
今年已作生死隔，慟哭無地天使之。
哀哉一官竟何直，南北由人長役役。
屬兒無恨弟勿嗟，來歲田廬當畢集。
除草
作者：趙蕃
朝代：宋

入門空榛蕪，半死猶未槁。
清霜且零落，縱蔓那得保。
奈何刺吾眼，快意思一掃。
童來乃鈍鍤，兀兀日又了。
蘭枯艾長壯，亂多治則少。
君子小人歟，幽憂挂懷抱。
陳丞以南安寨上所得二詩及到龍泉聞余戍地最遠見懷二首爲寄次韻·其一
作者：趙蕃
朝代：宋

郴州何許是，山遠水仍多。
江徼重重柵，田夫戶戶戈。
雷同嗟不早，嘆我亦奔波。
未必甘如此，而今敢謂何。
陳丞以南安寨上所得二詩及到龍泉聞余戍地最遠見懷二首爲寄次韻·其三
作者：趙蕃
朝代：宋

問我能嗟遠，如公肯見卑。
十分期一見，四首僅蒙詩。
儻許抄傳可，何堪絕贈宜。
雖然籍湜輩，附此姓名知。
陳丞以南安寨上所得二詩及到龍泉聞余戍地最遠見懷二首爲寄次韻·其二
作者：趙蕃
朝代：宋

路窮千澗底，人絕萬山旁。
暝宿茅寮冷，晨炊土竈荒。
多年布衾裂，倍覺夜蔬香。
有底從軍樂，題詩日在忙。
陳丞以南安寨上所得二詩及到龍泉聞余戍地最遠見懷二首爲寄次韻·其四
作者：趙蕃
朝代：宋

剪茅仍伐木，去凸亦鉏坳。
響屐無驚謝，投金政擬郊。
百年終顯晦，一稔在肥磽。
隠地兩成隔，頹牆空長梢。
陳嚴二先生和前詩見示次韻報之
作者：趙蕃
朝代：宋

梅蕊何曾見，詩筒已再開。
如憐今歲盡，喚起好春來。
咫尺花當動，侵尋老故催。
不知榮悴閲，更得幾何回。
陳嚴二君頻送蠟梅因以成詠
作者：趙蕃
朝代：宋

綴蠟爲花荆作枝，列爲梅種自何時。
詩多草木初無與，賢比蘭荃又見遺。
祇道品題終不遇，豈期坡谷解相知。
却憐二士空齊魯，不及西都講盛儀。
陳擇之經過以贛守留尚書得祠亟歸別之其行甚遽途中有詩見寄次韻
作者：趙蕃
朝代：宋

過我不停軌，嗔公但憶歸。
民思河內借，士失荆州依。
別去目易極，詩來寒益衣。
今時未爲貴，歲晚望荆扉。
隆興城外作
作者：趙蕃
朝代：宋

風動雲昏月，櫓鳴鷗避船。
秋清生既夕，客意怯幽眠。
滯爾江行駛，病余人事牽。
府公仍仲舉，白屋定誰賢。
隠山寺梁昭明題額
作者：趙蕃
朝代：宋

山深不知暑，五月冷如冰。
寂寞前朝寺，風流帝子能。
田荒空野水，樹老半枯藤。
不盡懷人興，鐘樓日暮登。
雜興四首·其一
作者：趙蕃
朝代：宋

家居百金貨，富可千金敵。
持行鬻於市，曾微一錢直。
人或不汝知，汝售無固急。
邂逅識真者，百金還復得。
雜興四首·其三
作者：趙蕃
朝代：宋

不見澗底松，樹子元楚楚。
長大今幾年，植立無風雨。
一朝建明堂，未免斤斧苦。
斤斧不爲傷，掄材固其所。
雜興四首·其二
作者：趙蕃
朝代：宋

蘭生深林中，故與蕭艾同。
春風披拂之，芳氣何沖融。
宜有同心人，採擷佩厥躬。
採擷苟不至，依然守荒叢。
雜興四首·其四
作者：趙蕃
朝代：宋

良農之於田，曾匪一日力。
耕耘各以時，志在秋有穫。
其間罹水旱，亦是天地德。
汝不替厥功，後當值豐殖。
雜詠·其一
作者：趙蕃
朝代：宋

蘭生雜蓬藋，匪願爲世採。
一朝落城市，未免論金賣。
金輕孰見多，棄不待其艾。
抔土儻與期，含熏歲猶再。
雜詠·其三
作者：趙蕃
朝代：宋

婦有居冢亞，冢富亞則貧。
貧知敬尊章，富不親補紉。
尊章愛貧婦，富婦讒生鬭。
讒巧僞若真，兩婦俱遭詬。
貧婦自修飭，富乃計之得。
日復鬭其間，衆謂貧當出。
尊章頼深慈，不納富婦詞。
貧婦亦勿疑，但瘽前所爲。
纔言有時辨，富婦何施面。
貧婦貧無歸，尊章願終眷。
雜詠·其二
作者：趙蕃
朝代：宋

鳥雀雖微物，頗知庇其身。
育雛並庭宇，用意蓋即人。
即人亦何爲，吞噬防暮晨。
巢空儻不救，豈曰近乎仁。
離家
作者：趙蕃
朝代：宋

饑來驅我去何之，束擔垂行却住時。
幼女亦知離別感，挽衣端欲問歸期。
雨中
作者：趙蕃
朝代：宋

四月梅黄雨易成，夜來猶是十分晴。
吳山越嶺渾遮盡，惟見江流面面平。
雨中不出呈斯遠兼示成父四首·其一
作者：趙蕃
朝代：宋

燠甚宜爲雨，晴來又復陰。
霜風吹不變，雪霰已相侵。
寒且依鑪密，泥防著屐深。
未能從子去，何暇復梅尋。
雨中不出呈斯遠兼示成父四首·其三
作者：趙蕃
朝代：宋

湖外頻年客，江東邇日歸。
欲知年事迫，看取鬢毛非。
寄意雖梅柳，關心在蕨薇。
令余倒芒屨，須子叩柴扉。
雨中不出呈斯遠兼示成父四首·其二
作者：趙蕃
朝代：宋

歲事今無幾，來歸畧未安。
若爲佳抱發，頼有好詩看。
賸欲江村訪，却遭天氣寒。
雪猶思剡曲，雨亦過蘇端。
雨中不出呈斯遠兼示成父四首·其四
作者：趙蕃
朝代：宋

兄髮久已白，弟顔那得紅。
從今喜朝夕，不復恨西東。
耕稼真吾事，詩書是祖風。
扶犂有餘暇，把卷不妨同。
雨中同曹尉王儦巖二首·其一
作者：趙蕃
朝代：宋

舊說吾邦巖谷多，歷觀無愈此嵯峩。
今朝喚渡仍衝雨，慙愧溪神不我訶。
雨中同曹尉王儦巖二首·其二
作者：趙蕃
朝代：宋

驟雨翻空何自來，飛流濺沫洗崔嵬。
要題短句書奇事，付與曹郎八斗才。
雨中四首·其一
作者：趙蕃
朝代：宋

積此簷間雨，驟茲山下谿。
真成亂昏晝，何止礙輪蹄。
雲變看蒼狗，泥深聽竹雞。
不能同憒憒，政爾合栖栖。
雨中四首·其三
作者：趙蕃
朝代：宋

瀏瀏簷雨暮，蕭蕭窗竹秋。
蚊雷宵罷響，螢火暗停流。
政爾具絺綌，又當營褐裘。
桑麻豈無地，卒歲負悠悠。
雨中四首·其二
作者：趙蕃
朝代：宋

古屋先知雨，空林易得風。
階除滋綠草，門巷擁丹楓。
衣褐從茲迫，稻粱安得豐。
病來方止酒，愁絕若爲攻。
雨中四首·其四
作者：趙蕃
朝代：宋

稍稍風頭變，侵侵雨脚來。
峯巒忽成暗，雲霧亦旋開。
謾易炎凉候，無矜狡獪才。
天高獨鳥度，林合亂蟬哀。
雨中夜歸聞兩兒誦書偶成二絕幸明叔先生同賦以示之·其一
作者：趙蕃
朝代：宋

簷雨浪浪欲二更，短檠明火讀書聲。
憶如汝大政如汝，一事無成今老生。
雨中夜歸聞兩兒誦書偶成二絕幸明叔先生同賦以示之·其二
作者：趙蕃
朝代：宋

家世無田事筆耕，五車精熟是收成。
窮通有命吾何與，若若多慙短褐榮。
雨中憶花寄懷曾季永嚴從禮二首·其一
作者：趙蕃
朝代：宋

餘寒苦淹留，破衲無遽棄。
欣聞好雨來，正念春耕未。
瀕南花退早，何止桃李事。
牡丹及酴醿，錦碎仍玉委。
流年定何之，嘆息付流水。
想像田廬中，桑柔麥如尾。
雨中憶花寄懷曾季永嚴從禮二首·其二
作者：趙蕃
朝代：宋

白下古聚落，種花成土風。
貧者籬疎薄，富家欄檻重。
嚴曾蓋甥舅，交友著我中。
牡丹大盤盂，酴醿鬰蛟龍。
走觀仍折送，憶費詩酒供。
今年百里外，此事不得同。
坐病風雨惡，因之懷二公。
雨中懷竹隠
作者：趙蕃
朝代：宋

還因今夜雨，憶著故山凉。
野水循除急，脩筠出屋長。
螢光侵蕙帳，鼠迹亂書囊。
豈不念歸去，懷哉方絕糧。
雨中有懷
作者：趙蕃
朝代：宋

春風吹雨暗連朝，聞道溪南欲斷橋。
忍使碧桃拋密蘂，更堪高柳折輕條。
成都舊日空存壁，陋巷歸來只掛瓢。
想見諸公方痛飲，坐看雲脚度山腰。
雨中簡章令
作者：趙蕃
朝代：宋

夜雨仍朝雨，知時復後時。
禾囷愆黍稌，麥地及耘耔。
屢起瞻行旆，頻成閲贈詩。
渠方謹期會，君自念疲羸。
雨中與公擇對飲已而大醉既醒作此
作者：趙蕃
朝代：宋

身世一飄摇，羈愁兩寂寥。
怨歌空耿耿，晚雨况蕭蕭。
飲强真能醉，詩成或當謠。
明朝對清鏡，鬢恐十分凋。
雨中遣興呈遠齋父子孫丈昆仲
作者：趙蕃
朝代：宋

睡思昏然晝掩門，覺來山雨已翻盆。
黄梅應熟騷人念，綠野可耕田父言。
林外竹鷄時自語，階前花鴨故相喧。
詩材滿眼費驅使，此事合輸劉與孫。
雨二首·其一
作者：趙蕃
朝代：宋

旱極乃得雨，凄然天已秋。
譬如病且革，藥劑方一投。
不猶愈於無，庶幾千一瘳。
未聞失東隅，果有桑榆收。
雨二首·其二
作者：趙蕃
朝代：宋

得雨天忽秋，起我凄其悲。
凄其亦何悲，歲晏霜雪期。
壯志久已謝，白髮來及時。
絺綌與裘褐，棄置復營爲。
雨作
作者：趙蕃
朝代：宋

晚泊魚蝦聚，蚤行葭葦叢。
紛紛腥落日，裊裊亂長空。
風既滯游子，雨仍愁社公。
真成才欲盡，有句不能工。
雨入丈七坳
作者：趙蕃
朝代：宋

信是長安遠，休疑蜀道難。
千崖懸盡斗，萬石列皆攢。
舉足無非仄，捫心每爲寒。
不堪天更雨，政欲助吾官。
雨夜懷明叔併憶成父
作者：趙蕃
朝代：宋

放竹近軒窗，地方中對床。
非貪起居適，樂是話言長。
已解蕭騷味，仍憂擺撼傷。
去君纔數驛，憶弟更他鄉。
雨宿永源寺
作者：趙蕃
朝代：宋

六月有此雨，是爲豐年徵。
我眠虛堂上，肅肅若有冰。
預愁前溪水，明發度凌兢。
雨後
作者：趙蕃
朝代：宋

前朝呼蜥蜴，今雨跳蝦蟇。
聽罷僧鐘擊，停聞廟鼓撾。
長饑逭遊子，樂歲慰田家。
未得江東信，頻看天外鴉。
雨後
作者：趙蕃
朝代：宋

畏暑常疑病，逢凉還作詩。
岸巾看鏡懶，步履過廊遲。
草樹消陳意，江山發令姿。
裴徊如自得，徙倚竟何爲。
厚祿書多斷，長貧志未移。
無官带難緩，有竹俗能醫。
不遇徒成賦，歸來亦漫辭。
行藏隨所遇，造物豈無欺。
雨後二絕句·其一
作者：趙蕃
朝代：宋

疾風吹雨過前溪，留得餘涼在竹扉。
爲我拂床仍置席，今朝夢穩故山歸。
雨後二絕句·其二
作者：趙蕃
朝代：宋

竹樹翛然亦雨餘，便疑秋已到林居。
恨無新月當霄掛，空遣清風爲掃除。
雨後口占簡在伯二首·其一
作者：趙蕃
朝代：宋

雨小寧論旱可濡，凉生但喜病微蘇。
歸雲返照當年句，落在君家我所無。
雨後口占簡在伯二首·其二
作者：趙蕃
朝代：宋

蕉心待雨慵能展，柳葉非秋間自零。
覓句政資閑草木，荒凉於此只空庭。
雨後呈斯遠
作者：趙蕃
朝代：宋

已是霜凝更雨溫，春其漸起但無痕。
莫嗟草色有垂死，定自梅花當返魂。
小駐要須窮日日，細尋無惜遍村村。
揩摩病目從茲始，併待君詩洗睡昏。
雨後對月懷斯遠
作者：趙蕃
朝代：宋

旱後雖逢月，方憂未覺佳。
雨餘當委照，此趣孰能加。
要覺湖邊宅，遥知海上槎。
絕嗟同味少，莫遣寸心遐。
雨後晨起懷斯遠·其一
作者：趙蕃
朝代：宋

夢過百花蝴蝶飛，可堪朝暮子規啼。
山中有屋不歸去，想見當門碧草齊。
雨後晨起懷斯遠·其二
作者：趙蕃
朝代：宋

百鳥喧嘲工敗眠，靜聽黄鳥獨清圓。
何云絲竹不如肉，佳處政因出自然。
雨望偶題
作者：趙蕃
朝代：宋

漠漠青山雨，霏霏白鷺煙。
詩材來遠近，畫本極中邊。
流落雖天外，登臨頼目前。
浮生纔幾日，此地欲三年。
雨游青原山二首·其一
作者：趙蕃
朝代：宋

松竹青原剎，香燈七祖籤。
窮通非所問，風雨暫成淹。
雨游青原山二首·其二
作者：趙蕃
朝代：宋

要作山中宿，悵無林下期。
摩挱魯公字，咀嚼豫章詩。
雨脚
作者：趙蕃
朝代：宋

雨脚纔能駐，風頭倏又高。
未成曾點服，猶衣仲由袍。
斗食塵埃媿，束書燈火勞。
丁丁幾樵斧，汎汎一漁舠。
雨過壽岡先生
作者：趙蕃
朝代：宋

煩濁不能勝，自知爲雨候。
俄然落疎疎，頗恨殊不驟。
款門執戟家，竹樹密以覆。
書幃與書帙，晚靜乃移晝。
人高固莫企，境浄不受垢。
飄零歲時隔，邂逅頃刻叩。
明當復告別，使我心如疚。
何以壽先生，歲晚松柏茂。
雨過知津酒正潘元壽皆留飲漫興絕句
作者：趙蕃
朝代：宋

楊柳依依洲渚深，駕言聊爾縱幽尋。
不虞爲子登臨費，但約新詩好處吟。
雨陰未解成長句
作者：趙蕃
朝代：宋

一日舒晴十日陰，春來時節更蕭森。
徐行索句茅簷靜，孤坐焚香書屋深。
少日饑寒真累己，莫年勳業已無心。
先賢遺傳時披讀，頗怪山王在竹林。
雨餘
作者：趙蕃
朝代：宋

雨餘還返照，牆面亦高林。
獨坐殘書卷，支頤谷鳥吟。
百年今半過，三逕豈遐心。
日莫重蕭瑟，悲歌不自任。
雪
作者：趙蕃
朝代：宋

動地風初作，披空雪遽鋪。
幽能吐山岳，遠至卷江湖。
藹藹纔迷屋，紛紛遂塞途。
月疑常掛曉，日爲不成晡。
徙倚詩難狀，憑陵酒易無。
近人憎犬躍，在野想鷹呼。
勢重微摧壓，滋深快洗蘇。
當憂竹柏折，且救蕙蘭枯。
順喜遵時令，寒寧恤貧軀。
年豐物無癘，此外亦何須。
雪中三憶三首·其一
作者：趙蕃
朝代：宋

憶我山中竹，長身立崖谷。
勢重且搶頭，誰歟摇蔌蔌。
雪中三憶三首·其三
作者：趙蕃
朝代：宋

憶我簷間梅，臘開餘未破。
未破想深扃，已開應槁墮。
雪中三憶三首·其二
作者：趙蕃
朝代：宋

憶我園中菜，栽遲科未敷。
哀哉被摧壓，端亦似人癯。
雪中四詩·其一
作者：趙蕃
朝代：宋

歲既遭連旱，天恩錫屢豐。
匪霜伊作雪，因燠遂成風。
信豈朝夕際，誰云反覆中。
寒廳苦無事，冷語却慚工。
雪中四詩·其三
作者：趙蕃
朝代：宋

慨念耕田叟，遥憐射獵翁。
追蹤盡狐兔，遺種絕螟蟲。
試問南山廣，何如渤海龔。
無矜沒矢力，要格带牛風。
雪中四詩·其二
作者：趙蕃
朝代：宋

茅簷元未覺，竹瓦偶先知。
被冷渾忘寐，窗明得屢窺。
雞鳴因誤早，犬吠極驚疑。
我亦胡爲者，侵寒要索詩。
雪中四詩·其四
作者：趙蕃
朝代：宋

疫癘潜攘却，埃氛一洗蘇。
相看即陽復，何必待儺驅。
未暇議薪水，且同歌袴襦。
有年如再得，卒歲可無虞。
雪中寄懷公昭丈
作者：趙蕃
朝代：宋

問訊先生江上村，雪中高興與誰論。
乍明不厭雞啼晝，忽散應憎鵲踏翻。
聞道爲梅新作圃，更期因竹別開門。
老來孰愈幽居趣，愧我飄流不自存。
雪中懷成父
作者：趙蕃
朝代：宋

只道渾無雪，那知待得春。
人情聊自慰，造物信如神。
凶旱拘常數，乾坤本至仁。
麥遲猶可種，米賤況多陳。
問我官居趣，還如宿昔貧。
未能憂簿領，長苦計芻薪。
對此得無感，慨然成久顰。
更聞江左弟，仍困甑中塵。
雪中用俞克晦丈公擇唱酬之韵呈克晦
作者：趙蕃
朝代：宋

幽雀徐行破綠苔，不嫌寂靜肯頻來。
款門不是纔因竹，琢句何妨更有梅。
要作灞橋衝雪去，恐成剡曲棹舟回。
寄聲閑止老居士，好對春風酌凍醅。
雪中讀誠齋荆溪諸集成古詩二十韵奉寄並呈吳仲權
作者：趙蕃
朝代：宋

雲埋懷玉山，風斷羣玉府。
霰聲欻成跳，雪陳翻已舞。
槎牙粲瑶林，突兀森瓊戶。
山差丈人行，鳥絕兄弟語。
初看失南東，旋覺迷仰俯。
恍疑羣仙下，直謂陰靈聚。
回霑鬚蕭騷，細著衣繿縷。
履穿不能曳，筇凍莫可拄。
書窗偶朋會，詩冊隨意取。
誠齋入諷詠，思隠記稱許。
甘能膏齒頰，清且醒肺腑。
詎須割蜂房，底用煎茗乳。
非惟雪花同，又並梅花嫵。
調孤匪相寒，法凜由思苦。
想應當此時，有句肯易吐。
平明入賀回，馬向章臺拊。
過午下直遲，手映玉柄麈。
同僚有同社，久已齊白甫。
長別漫長懷，何因似郊愈。
風引故能親，雲披禽先覩。
雪中過在伯
作者：趙蕃
朝代：宋

北風一夜吹成雪，城東城西人斷絕。
冒寒客有晨獨起，不畏風吹骨欲折。
芻薪價高瓶粟竭，妻子亦作異縣隔。
微官本爲饑寒計，到底却如生事拙。
奈何曾不此爲憂，政爾發聲歌應節。
豈惟入地絕遺蝗，便想連天摇宿麥。
寒廳逼仄礙眼界，古岸寬平可車轍。
寧能不見戴安道，我無逸興須渠發。
雪初作懷成父弟及諸子
作者：趙蕃
朝代：宋

歲事方虞旱，山行敢願晴。
雨花纔若灑，冰霰忽如傾。
孤役寧私己，羣生足慰情。
泉源滋久竭，隴畝動深耕。
冷落三家住，凌兢獨木橫。
暫從求束縕，還是問前征。
凍雀成頻墜，荒鷄誤曉鳴。
憶兒衣孰挽，懷弟艇猶撐。
便可鉏三徑，因之治短檠。
豐年今可必，與汝沃藜羹。
雪多矣豈窶人歉歲之所宜哉復用韵呈沅陵丈
作者：趙蕃
朝代：宋

雪已傷多尚積陰，風仍助虐屢號林。
市人祇喜青帘近，木食應悲黄獨深。
不但茅茨憂凍死，更聞巢穴作哀音。
此詩蕭瑟誰能聽，有愧當年寒地吟。
雪後三首·其一
作者：趙蕃
朝代：宋

松竹夜枕聽，窗扉朝起看。
雖成見睍喜，敢廢履冰難。
照映形知穢，噓呵詩故寒。
要能窮極覽，安得振飛翰。
雪後三首·其三
作者：趙蕃
朝代：宋

一雪豈戲我，頓晴還起予。
寺逢東野古，梅誤北枝疎。
發興清無極，深行畫不如。
冰泥漸融釋，却恐污衣裾。
雪後三首·其二
作者：趙蕃
朝代：宋

陰巘猶施白，朝林已沐青。
墜烏飛蔌蔌，射日粲熒熒。
便恐歸無迹，聊須記所經。
耳聲并目色，佳處若爲形。
雪後二首·其一
作者：趙蕃
朝代：宋

幽徑朝披雪，寒村晚對晴。
眼邊多意屬，詩裏欠天成。
一宦猶賒祿，多田肯借耕。
鄰家競春務，客子動羈情。
雪後二首·其二
作者：趙蕃
朝代：宋

麥茁猶藏綠，梅苞尚掩紅。
祇言晴作病，何意雪爭功。
擁褐朝慵起，扶藜晚漸通。
林行語鴉舅，溪立漾鳬翁。
雪既未已霰且間作再用林字韵呈在伯沅陵併屬德章
作者：趙蕃
朝代：宋

雲物昏然尚壓陰，霰聲琤若更過林。
憑陵竹葉淡仍薄，埋沒梅花幽更深。
屢枉高辭成楚調，獨憐晚歲欲南音。
勿多擾擾求周孔，欠一躬耕梁甫吟。
雪晴
作者：趙蕃
朝代：宋

啟戶猶飛雪，披衣忽報晴。
慵爲踞爐坐，喜作出門行。
草凍袍爭色，梅殘玉墮英。
未能憂旱苦，聊復快詩情。
雪浪閣二首·其一
作者：趙蕃
朝代：宋

木末闌干渺未平，泊舟石徑得深行。
舟行不見江流闊，一上憑高覺快生。
雪浪閣二首·其二
作者：趙蕃
朝代：宋

雪浪軒窗由塊石，未知欄檻倚江邊。
故人曾爲炰烹怖，一看姓名增惘然。
雪觀
作者：趙蕃
朝代：宋

冷語可銷暑，昔人曾詠之。
我來登雪觀，政值綠陰時。
雲錦
作者：趙蕃
朝代：宋

西湖萬頃荷，護以隄千丈。
應詔待新辭，無爲戀盆盎。
雷老欲退普寧二絕句·其一
作者：趙蕃
朝代：宋

借閣看山且半年，看山未飽此爲遷。
聞師亦欲拋山去，祇恐山靈未許然。
雷老欲退普寧二絕句·其二
作者：趙蕃
朝代：宋

懷玉山中舊住人，歲寒菴裏坐禪身。
當年未解來飛錫，今日何妨却問津。
靈鷲道間
作者：趙蕃
朝代：宋

霏霏小雨濕松株，疑是初成道士圖。
我亦搜詩要窮底，此時幽思不枝梧。
靜春堂
作者：趙蕃
朝代：宋

游子如蜂蝶，紛紛詎識春。
先生靜中觀，物物寓吾仁。
韋南雄惠酒六尊以詩謝之
作者：趙蕃
朝代：宋

叩門何處遠行人，撩亂雞飛犬吠鄰。
信有青州六從事，詎多驛使一枝春。
經秋未愈文園病，晚歲更餘揚子貧。
愧是無詩堪每誦，意中殊覺丈人真。
頃在杭叔驥以離湖日見懷詩相遺舟中無事取而次韻兼呈同舟到衢當示叔驥及其兄法曹
作者：趙蕃
朝代：宋

江南千萬山，何許爲吾栖。
深林與豐草，本自麋鹿宜。
長安冠盖場，誰識杜拾遺。
日赴鄭老飯，未救方朔饑。
如我何如人，飄然亦天涯。
買舟今日歸，已恨作計遲。
山川舊曾經，所至皆依依。
共載得王蔡，何樂其如之。
但恨詩豪人，先我浮春溪。
眼中清絕處，收拾隨以西。
遂令我筆端，失去溫潤姿。
衢州法曹君，句成亦多奇。
會當一快讀，遣此別後思。
人生離合間，可喜更可悲。
但泛石室酒，萬事端能齊。
頃與公擇讀東坡雪後北臺二詩歎其韻險無窘步嘗約追和以見詩之難窮去歲適無雪春正月二十日乃雪因遂用前韻呈公擇·其一
作者：趙蕃
朝代：宋

相思不是冬無雪，留待春風鬭冷嚴。
病骨未憂衣乏絮，早餐寧歎食無鹽。
梅添鑿落元同色，竹擁參差半入簷。
坐守地爐應不厭，破窗平見北山尖。
頃與公擇讀東坡雪後北臺二詩歎其韻險無窘步嘗約追和以見詩之難窮去歲適無雪春正月二十日乃雪因遂用前韻呈公擇·其二
作者：趙蕃
朝代：宋

雪埋老屋無薪賣，晨起謀炊自毀車。
覓飽預期千頃麥，破慳先試一春花。
便營野屐尋茶戶，更約綈袍當酒家。
處士祇今宜姓賈，壁間但沒挂錢叉。
頃見迂齋談游子明不容口且誦其詩恨未遂傾蓋之願前年一見既慰我心所恨俱匆遽不得款語近過迂齋聞寄書又復訪問死生顧屏竄林壑逃死無日何以辱盛意如此輒成一詩奉寄
作者：趙蕃
朝代：宋

平生施迂齋，劇談高安郡。
山川固清遠，得士且韻勝。
就中拔其尤，游子蓋袖領。
長哦唱酬詩，使我醉復醒。
前年客游杭，冰雪滯歸𦩘。
相逢逆旅間，一笑交已定。
近聞寄書來，諄復問名姓。
如公真騏驥，顧我乃下乘。
歲晚儻不遺，庶幾望三徑。
題三徑圖
作者：趙蕃
朝代：宋

憶在宜春日，曾看三徑圖。
腥羶尚京洛，覊旅久江湖。
豈曰有安宅，絕然忘故都。
人琴悵俱已，松菊孰充娛。
題三老堂壁
作者：趙蕃
朝代：宋

雨過湖邊秋思多，悵無輕樴傲漁簑。
向來夢境今安在，名與青山保不磨。
題中團寺柱
作者：趙蕃
朝代：宋

向來不識中團寺，一自移家得屢過。
縱使山僧真厭客，淡然相對有維摩。
題乾明庵
作者：趙蕃
朝代：宋

誰結道人廬，前臨博士湖。
名非竄荒李，官是避秦廬。
隠德雖無述，清風不可渝。
嚴元有孫子，往往混樵漁。
題仁坑鋪
作者：趙蕃
朝代：宋

四松離立類巖幽，遮我聊爲半日留。
更恨月明清影夜，不能於此聽颼颼。
題劉叔驥夢游赤壁賦後二首·其一
作者：趙蕃
朝代：宋

三國功名可立談，賦成赤壁倍嶄巖。
想君夢去神游處，慷慨風流真可參。
題劉叔驥夢游赤壁賦後二首·其二
作者：趙蕃
朝代：宋

江湖知友亦云多，每歎風流奈若何。
水落故知當石出，鏡中寧惜鬢將皤。
題劉叔驥所畫竹
作者：趙蕃
朝代：宋

竹不媿老可，人今無老坡。
聊將一巵酒，相與酹蘋波。
題劉正之少陵像二首·其一
作者：趙蕃
朝代：宋

逢人欲問成都事，見說成都信便迴。
欲問草堂亡恙否，恍然圖像對人開。
題劉正之少陵像二首·其二
作者：趙蕃
朝代：宋

我今即有湖南役，準擬扁舟泊耒陽。
敬謝此圖非久別，會傾桂酒奠椒漿。
題劉正之所得綿州摹本畫鷹
作者：趙蕃
朝代：宋

姿態何雄傑，盤拏更崛奇。
曾聞左綿畫，舊熟少陵詩。
說似殊方寄，還容老眼窺。
君手速收卷，燕雀恐驚疑。
題劉炳先兄弟怡齋
作者：趙蕃
朝代：宋

晦庵貽我書滿紙，爲說君家好兄弟。
人言是公輕許可，我謂親仁乃渠事。
客遊偶爾過君廬，中有誠齋榜怡字。
斯人許可蓋不輕，何事齋名契於季。
嗟余夙昔兩公遊，與君常恨風馬牛。
何知一見辱傾蓋，四海兄弟寧待求。
有弟有弟江南州，尺書斷絕安與不。
因君使我增離憂，一夜夢逐滄波鷗。
題君子亭
作者：趙蕃
朝代：宋

菊落淵明手，愛人仍及烏。
荷花定好友，周子亦陶徒。
題周袁州尊德堂
作者：趙蕃
朝代：宋

視其所以知賢否，論世亦云當尚友。
宜春郡圃作新堂，名不他求斯有取。
堂堂房公暨李韓，文章事業兩不刊。
俱曾屈綰此州綬，年祀雖遠猶班班。
淳熙中興公出守，渺然獨繼三公後。
政成乃復作新堂，亦使此州傳不朽。
江山雖勝何足稱，風月之遊不在民。
未如考德接以道，視古所作書諸紳。
龍舒使君適來止，吐詞爲記甚瑰瑋。
徐州憶昔黄樓成，少公賦屹班揚壘。
記終慷慨思蓋公，平津東閣方穹窿。
分符與政兩如此，天下寒士何憂窮。
我思作詩頌公政，萬民有口人其聽。
矢爲此章載厥德，後之視今今視昔。
題喻氏萬卷樓
作者：趙蕃
朝代：宋

今人藏書務書多，昔人讀書病書少。
藏書不讀竟何用，歲老財供蠹魚齩。
俞君命意何其賢，藏書讀書兩相兼。
有樓不肯貯風月，名以萬卷非徒然。
我今百念空如水，祇有耽書心未死。
爲君作詩豈無意，一鴟時送從茲始。
題圓通院
作者：趙蕃
朝代：宋

吾家舊築爐峰宅，豈不懷歸困轉蓬。
奔走微官遍林谷，却尋清磬到圓通。
題堂下桃花
作者：趙蕃
朝代：宋

桃花顔色曉猶深，薄暮風煙已不禁。
人生抵死朱顔恃，不料青銅霜雪侵。
題堂前梅花
作者：趙蕃
朝代：宋

廢宅委塵埃，梅花亦自開。
九泉無起日，雙鬢有新摧。
索莫生何理，飄零句易哀。
若爲歸去晚，茅屋老蒼苔。
題堪隠
作者：趙蕃
朝代：宋

考槃何必澗之阿，喧寂由來無異科。
筆下煙雲供點綴，胸中邱壑寄婆娑。
清譚不負玉麈尾，白酒未孤金叵羅。
試數王春才幾日，落梅將盡鳥聞歌。
題子璿浯溪圖
作者：趙蕃
朝代：宋

璿之戲墨萬之詩，不到浯溪坐可知。
凜凜元顔千載意，若爲付與水雲期。
題廳後梅樹
作者：趙蕃
朝代：宋

移梅初有詩，梅開重成賦。
豈問耳目謀，蓋珍貞白故。
花宜倚竹妍，陰稱巡簷步。
或嫌太幽閟，結實每愆御。
我非調鼎手，何暇爲此慮。
但取冰玉姿，不遭桃李污。
題彥真天開圖畫
作者：趙蕃
朝代：宋

湘山不爲高，湘水未爲遠。
湘城幾何家，湘景無不輓。
滕侯宅雖早，郭圃市之晚。
紆餘直陂阤，突兀對偃蹇。
登臨適正晝，亭榭愜深穩。
詩材浩無窮，畫手羞用本。
雖然倏變化，正以發關鍵。
題徐氏滋德堂用老謝丈韵
作者：趙蕃
朝代：宋

一時人物韓與蘇，題榜製名夫豈疎。
保家匪乏千金産，教子必以萬卷書。
江河源從濫觴起，拱把可取合抱餘。
方今天子陋漢武，會見待詔仍公車。
題新宮
作者：趙蕃
朝代：宋

到處江山非不佳，不歸佛屋即仙家。
南山自好不歸去，落魄賦詩天一涯。
題新市酒家
作者：趙蕃
朝代：宋

有魚可漉酒可沽，爾更未知山水娛。
今晨繫纜纔須臾，異日回頭看畫圖。
題新庵壁間
作者：趙蕃
朝代：宋

道人庭宇知何有，幾箇修篁一樹梅。
說似庵門莫深閉，斷無俗客此間來。
題新樂鋪鋪在灘頭
作者：趙蕃
朝代：宋

朝煙山濛濛，暮靄山羃羃。
窮日作山行，而不見山色。
投昏宿此舍，乞曉動前轍。
歸夢遶家山，灘頭有輕檝。
題新竹示韋德卿
作者：趙蕃
朝代：宋

戢戢初成茁，駸駸漸可竿。
朝幽粉淚漬，午靜籜聲乾。
枝且勝棲羽，陰仍合翠寒。
書齋有餘暇，可以過予看。
題方士繇伯謨五丈所居三首·其一
作者：趙蕃
朝代：宋

詩名舊仰方豐國，句法親傳呂紫微。
聞道有兒能世業，師門更向晦庵歸。
題方士繇伯謨五丈所居三首·其三
作者：趙蕃
朝代：宋

遠庵庵榜晦菴書，不獨人高字亦如。
隴畝縱令非我有，溪山政自要君居。
題方士繇伯謨五丈所居三首·其二
作者：趙蕃
朝代：宋

文定去營衡麓宅，仲容自老籍溪傍。
祇令風月無人主，今代玄英更姓方。
題曾幼度詩集後二首·其一
作者：趙蕃
朝代：宋

江南山水盡宜詩，幾欲經營竟不奇。
不料此編能到手，意曾關處輒能知。
題曾幼度詩集後二首·其二
作者：趙蕃
朝代：宋

客路東西曾數州，詩成寧免暗中投。
我今辦取逢人說，傾蓋懸知勝白頭。
題曾真君煉丹井
作者：趙蕃
朝代：宋

樟源嶺下煉丹井，建德道間仙女泉。
埋沒只今誰汲引，信知名字托人賢。
題東臺寺
作者：趙蕃
朝代：宋

日日東臺寺，今朝一葦杭。
不關公事了，政以病軀妨。
大士遷居夢，寒爐得聖香。
世人空自異，吾道本何方。
題梅山
作者：趙蕃
朝代：宋

望覺林巒合，行知隴畝分。
轉亭橋跨壑，入寺閣連雲。
薪水僮奴事，經禪長少勤。
令人生愛敬，何止息塵氛。
題楊補之畫梅
作者：趙蕃
朝代：宋

翠篠橫侵鶴膝枝，江南籬落雪殘時。
楊郎筆下烟嵐集，留作晴窗覓句資。
題歸去來圖
作者：趙蕃
朝代：宋

淵明豈樂居巖藪，逢此百罹聊飲酒。
龔生未免不食亡，孔融竟落姦雄手。
想見龍眠下筆時，佇目精神思尚友。
開圖我亦有遺恨，不得執屨從其後。
題江貫道江行晚日圖
作者：趙蕃
朝代：宋

霞尾千山赤，雲腰幾樹連。
若非彭蠡正，當是洞庭偏。
歲月驚飛鳥，功名憶墮鳶。
開圖若有感，歸思忽無邊。
題沅陵縣治廓軒
作者：趙蕃
朝代：宋

昔我過此屋，四壁蔽莫窺。
屋外何所有，榛草連污池。
今我重來過，壁去簷竹垂。
榛草既除屏，洿池出漣漪。
簷前復何有，江上山參差。
山窮望不窮，所恨眼力遺。
主人要命名，名汎境不隨。
昔闇今則廓，曰廓咸謂宜。
慨茲一室爾，繫在治不治。
除昏與致明，可不念已爲。
游焉且息焉，舍斯復何斯。
豈惟君是規，我亦因得師。
題沈弟所作短軸·其一
作者：趙蕃
朝代：宋

冥冥細雨熟黄梅，欲起看山懶又回。
咫尺忽能來萬里，恍然墮我曉船開。
題沈弟所作短軸·其二
作者：趙蕃
朝代：宋

作詩政欲江山助，老矣東西南北人。
弟却把詩摹作畫，東西南北是知津。
題沈臨江邀賜亭
作者：趙蕃
朝代：宋

昔我過此暑正薄，是時此亭亦新作。
竹移不問醉與迷，柯葉一敷無病籜。
今茲再來毒熱新，客塵昏昏能病人。
正思一坐此亭上，駭俗寧待徵龍鱗。
世將大熱比酷吏，亦以清風喻君子。
公涼何止一庭中，寒露清冰遍閭里。
嗟我行色一何遲，不及亭成分韵詩。
竹溪之逸故難著，竹林之賢容可追。
題泰州司理廨舍小亭
作者：趙蕃
朝代：宋

鑿去爲亭因得池，面池老柳蔽仍虧。
客來不用勤修供，乞與繩牀令賦詩。
題淵明采菊圖子璿所作
作者：趙蕃
朝代：宋

雲出無心還自歸，亂峯明處日西微。
白衣不至東籬寂，滿把菊花風動衣。
題湘鄉道中梅花
作者：趙蕃
朝代：宋

道上梅花無數株，似能相與慰窮途。
色嚴不畏晨霜勁，馥賸寧須愛日敷。
落落卒無詞客賦，紛紛只了酒家沽。
雖然根本故亡恙，猶愈松明日夜刳。
題王叔毅畫
作者：趙蕃
朝代：宋

天公知君有此畫，要遣題詩與當價。
故令欲雪還弄晴，盡日神機不容暇。
毫端自出右丞維，孫郎一見欣得之。
寫真命意兩俱盛，我今落筆胡能奇。
題王遠父所藏蘇滄浪帖
作者：趙蕃
朝代：宋

吾家舊物見君家，說起漂流屢嘆嗟。
甚欲持歸試摹寫，不堪病眼已昏花。
題甘叔異曲江磯庵
作者：趙蕃
朝代：宋

曲江磯頭慈泉庵，重來稽首大士龕。
石磴半漫水拍拍，衡門深掩陰毿毿。
主人不見詩閣筆，道者出遊經閉函。
吾行江南蓋多矣，得此不能成二三。
題畢叔文所藏趙祖文畫
作者：趙蕃
朝代：宋

數月湖山路，未看湖上山。
塵埃苦相敗，疾病亦多關。
見此微茫畫，如行慘澹間。
小舟帆正飽，何日載余還。
題白龍洞
作者：趙蕃
朝代：宋

流水疎梅我有詩，偶來重見雪離披。
五年不蹋常山路，咫尺寧乖一赴期。
題白龍洞三首·其一
作者：趙蕃
朝代：宋

循除初㶁㶁，出谷重潺潺。
驟或鳴琴瑟，幽疑雜佩環。
茶經不載陸，瓢飲合居顔。
借問龍君事，異辭紛莫刪。
題白龍洞三首·其三
作者：趙蕃
朝代：宋

俞君昔行倦，曾此見留題。
丘壑胸中具，煙雲筆下躋。
如聞在干越，復道走江西。
使我登臨處，依依獨杖藜。
題白龍洞三首·其二
作者：趙蕃
朝代：宋

瘦竹依奇石，流清照古梅。
那知道傍舍，遽絕眼中埃。
肯憚巾衝雨，深防屐破苔。
病來無脚力，一爲上崔嵬。
題石潭觀音院用王樞密庶愚丘正宗韻二首·其一
作者：趙蕃
朝代：宋

老衲迎門祇敝裳，問年還舉四山黄。
誰云此院通衢著，渠自長閒人自忙。
題石潭觀音院用王樞密庶愚丘正宗韻二首·其二
作者：趙蕃
朝代：宋

所至滔滔不問津，故知此地往來頻。
從今更識林間寺，再到不愁無主人。
題臨水茅亭
作者：趙蕃
朝代：宋

竹裏茅檐竹外溪，青琅玕映碧玻瓈。
吟從亭午到薄暮，詩就不知安所題。
題舊宮
作者：趙蕃
朝代：宋

新宮改作幾何年，像設於今尚儼然。
薜荔綠垂山木槁，長春開盡草芊芊。
題舊日所藏晉陶淵明採菊東籬下悠然見南山畫
作者：趙蕃
朝代：宋

未必形模似，良由意象高。
見山非得得，遇酒輒陶陶。
蕪沒念三徑，飄零悲二毛。
南征儻亡恙，歸老舊蓬蒿。
題船子和尚圖
作者：趙蕃
朝代：宋

縱有絲綸不暇施，癡魚吞月自驚疑。
旁觀莫作風波想，比著人間未是危。
題芭蕉
作者：趙蕃
朝代：宋

卷藏政爾待時雨，及此發舒天已秋。
已是蕭蕭吹我急，主人寧得厭颼颼。
題蔣伯玉作白玉山創亭於廨舍之後榜曰望雲思其親也因賦十韵
作者：趙蕃
朝代：宋

蔣侯家荆溪，胸次飽空闊。
一官寄楚尾，常病登眺窄。
有酒無地把，況助詩句活。
規模作危亭，更爲思親設。
安車幾時來，歷覽吳與越。
俸廩雖云薄，采菽水可啜。
我實通家子，此意敢自別。
願同竹馬兒，就彼上壽列。
豈惟一門事，獷俗坐可革。
長使是邦人，指亭記所茇。
題衢州城外包氏水閣示遠父成父二首·其一
作者：趙蕃
朝代：宋

溪流屈曲總成灘，灘外雲山遠近看。
何許詩情最關處，渚鷗能白晚楓丹。
題衢州城外包氏水閣示遠父成父二首·其二
作者：趙蕃
朝代：宋

買得溪頭一葉船，去留無繫總悠然。
不惟畫本輸摩詰，更有詩材屬惠連。
題西軒竹上
作者：趙蕃
朝代：宋

昔去無此屋，今茲更添竹。
吾輩固蕭閒，道人殊不俗。
題豐陂舖壁
作者：趙蕃
朝代：宋

樹影當階日正中，一蟬何適自吟風。
病夫畏病怕觸熱，聊此設牀尋睡功。
題邢園壁
作者：趙蕃
朝代：宋

池草似爭長，木陰如合圍。
不惟催我去，政欲餞春歸。
題鄭季奕火閣
作者：趙蕃
朝代：宋

朝來日當窗，晚矣猶未落。
梅開怪璀璨，信是日初薄。
勿云丈席地，可詠亦可酌。
歲月與情懷，寧須問今昨。
題鄭氏北墅
作者：趙蕃
朝代：宋

籃輿度浮梁，朝嵐尚濛濛。
十有九日雨，得晴類投空。
遊巖既願適，訪隠亦好從。
道傍得野舍，一逕幽且通。
主人誰與者，其祖鄭七松。
流風被雲仍，真有隠者風。
問年七十餘，曳履不扶筇。
我年僅其半，而已衰龍鍾。
豈其養生效，殆自起死功。
若人種藝法，橐駝安取同。
木老德亦熟，聞之蘇長公。
題重脩堆勝樓
作者：趙蕃
朝代：宋

白鷺洲前堆勝樓，相望前後幾監州。
枝梧合付陶謝手，嘯傲亦須嵇阮流。
怪得江山還舊觀，只應欄檻有新脩。
登臨媿我焉能賦，假日空成半日留。
題重脩玉光亭
作者：趙蕃
朝代：宋

山無古今異，亭有廢興因。
地迥輪蹄隔，官閒鷗鳥馴。
仆碑還屋壁，老柳困樵薪。
載酒論文處，重來感歎頻。
題釣雪圖·其一
作者：趙蕃
朝代：宋

空濛天外林，璀璨岸頭石。
何許放舟回，寂然方自得。
題釣雪圖·其三
作者：趙蕃
朝代：宋

畫師端爲誰，釣者亦安在。
我不識若人，相望大千內。
題釣雪圖·其二
作者：趙蕃
朝代：宋

沙鷗故飛飛，湖雁更歷歷。
顧我亦忘機，相看同一適。
題釣雪圖·其四
作者：趙蕃
朝代：宋

曾恨固無遺，謝興亦不淺。
人言介庵介，我謂遠齋遠。
題飛霞亭
作者：趙蕃
朝代：宋

處處江邊閣，悠悠客子詩。
欲知歲不與，驗取鬢中絲。
風雨凄其作，江山益爾奇。
憐渠不解語，有恨莫能知。
題黄溪壁二首·其一
作者：趙蕃
朝代：宋

新居不見邠山主，及到黄溪又不逢。
錫杖徐飛向何處，檻前山水自爲容。
題黄溪壁二首·其二
作者：趙蕃
朝代：宋

此邦茶品固多有，聞說黄溪獨未嘗。
何日敲門辱持贈，更須高誦碧雲章。
題龍州亭
作者：趙蕃
朝代：宋

亭自君家築，洲從何代名。
諸公多好句，老子敢爭衡。
賸欲危欄倚，少須春草生。
毋庸爲鱸去，聊欲赴鷗盟。
風
作者：趙蕃
朝代：宋

逆風忽作大王雄，客岸淹留半日中。
亭午却回張席去，向來駭浪亦潛空。
風雨兼旬繼之以雪作惜梅歎
作者：趙蕃
朝代：宋

至寶橫道驚路人，明珠白璧天不珍。
風饕雪虐雨更打，委珠碎璧同泥塵。
天生人材怨不以，天亦何心及於爾。
不然明珠白璧當愛惜，忍使飄零至于此。
食枸杞
作者：趙蕃
朝代：宋

誰道春風未發生，杞苗試摘已堪羹。
莫將口腹爲人累，竹瘦殊勝豕腹亨。
飯後獨立寺門頗見摇落之境欲收以詩大費彈壓僅得二首·其一
作者：趙蕃
朝代：宋

作詩無遠到，佇立有深思。
集此溪山趣，充吾耳目資。
唐虞紫微論，蘇李少陵詩。
落落心雖在，茫茫力已疲。
飯後獨立寺門頗見摇落之境欲收以詩大費彈壓僅得二首·其二
作者：趙蕃
朝代：宋

起望若有得，欲言殊費辭。
冥搜累肝腎，凝想見鬚眉。
此樂誰能愈，雖貧自勿疑。
是身寧大謬，無事及諸兒。
飯楓橋鋪
作者：趙蕃
朝代：宋

隻堠復雙堠，晨鷄仍午雞。
春風空浩浩，客意只凄凄。
驅我因微祿，言歸欠薄畦。
有懷無與共，聊以命詩題。
飲袁州惠仰山茶
作者：趙蕃
朝代：宋

黄溪方輟供，頓有仰山來。
久怕羊腸險，小聽松吹回。
喜能澆渴肺，愁柰走饑雷。
何日俱君謁，香凝燕寢開。
養源齋
作者：趙蕃
朝代：宋

紅源初濫觴，其末千萬里。
婆娑數畝陰，歲月拱把爾。
士之於爲學，豈得獨異彼。
巋然九層臺，亦自抔土累。
平生養源齋，曾詩與王記。
二公死何年，夫子蓋老矣。
向來之滔滔，今乃見涯涘。
木殖歲云秋，實落材則美。
餘干放舟後作時以病不飲故見之詩
作者：趙蕃
朝代：宋

月駛雲俱駛，風恬浪亦恬。
渾如畫橫軸，又似鏡開奩。
蠻子釣未已，長年行不厭。
素羸同李賀，止酒效陶潛。
餘干月夜
作者：趙蕃
朝代：宋

風月隨地有，溪山天下稀。
臨流醒客寐，靜夜覺漁歸。
浥浥露侵鬢，飛飛螢點衣。
鷺鷗棲亦穩，知我故忘機。
餘干游昌國寺
作者：趙蕃
朝代：宋

於越之爲游，束髮迨中年。
契闊固多矣，夢寐如喚焉。
邇來數經過，所休必思禪。
凭欄上清音，解包留煮泉。
摩挲壁間詩，幾人獲流傳。
歐吟廬山高，坡詠西湖全。
惜哉此奇勝，乃不遭兩賢。
何當覓扁舟，窮老依雲煙。
脫屣塵垢外，岸巾鷗鷺前。
餘干登眺有懷·其一
作者：趙蕃
朝代：宋

溪山得意竟忘歸，歲月飄零兩鬢稀。
祇有裴回與搜句，老無筆力愧傳衣。
餘干登眺有懷·其二
作者：趙蕃
朝代：宋

溪山雖好政須人，終日倀倀此水濱。
試並欄干一回首，祇餘鷗鳥似相親。
馬上讀子肅詩集并懷子進子儀
作者：趙蕃
朝代：宋

一雨初收更有凉，我時驅馬度危梁。
溪山慣見少新意，詩句熟窺多舊行。
不使高飛向台省，忍教微祿滯柴桑。
難兄難弟俱奇士，寧愧諸洪出豫章。
馮守生日·其一
作者：趙蕃
朝代：宋

西漢馮君裔，康時萬石家。
治邊清鼓角，勸課足桑麻。
誕日今年再，歡聲闔境譁。
無言政長夏，亦可醉流霞。
馮守生日·其二
作者：趙蕃
朝代：宋

報政期年外，裏言朝夕間。
省郎何太晚，召節看遄頒。
屢上薰風殿，行參玉筍班。
故應憐末掾，牢落尚羣蠻。
驗漆
作者：趙蕃
朝代：宋

好漆清如鏡，懸絲似釣鈎。
撼動虎斑色，打著有浮漚。
驟寒二首·其一
作者：趙蕃
朝代：宋

一晴疑尚暑，一雨頓能寒。
氣候從茲變，病軀那得安。
頻聞風淅淅，不見日團團。
附火貪新燎，添衣怯带寬。
驟寒二首·其二
作者：趙蕃
朝代：宋

日薄林園靜，天寒鳥雀微。
無人行古徑，有客滯荆扉。
疾病淹時久，新朋枉問稀。
漸諳風俗異，還覺歲年非。
驟寒簡明叔聞仲威數過之
作者：趙蕃
朝代：宋

相逢日日訝冬暄，爲此陰寒僅覆翻。
破屋未愁茅盡卷，近林無奈鳥相喧。
馳驅短景貪黄卷，咫尺梅花憶故園。
聞道頻迂長者轍，教兒勿掩席爲門。
驟雨
作者：趙蕃
朝代：宋

乍覺塵成斂，旋聞土亦香。
溝渠勇飛濺，竹樹返青蒼。
既使雷先戒，還資風助狂。
未充田父望，聊益病夫涼。
驟雨記所見
作者：趙蕃
朝代：宋

翠篠蕭騷入屋寒，欻驚平地起風湍。
馴除饑雀低飛去，弱羽毰毸似畏彈。
鬰孤臺
作者：趙蕃
朝代：宋

合水自汀庾，更時閲漢唐。
鬰孤居聳特，望闕漫更張。
層臺吾家復，壯勢江右望。
舊遊那復省，老至增悲傷。
里巷盛人物，登臨多發揚。
士人皆孫李，必誦蘇與黄。
不但山水窟，自是仙佛鄉。
扶輿淑氣鍾，寧謂接遐荒。
歷訪愁重跅，再來期裹糧。
懸知耳目接，故與聞聽詳。
鬻菜者
作者：趙蕃
朝代：宋

早禾未熟晚尤遲，賣菜歸來始得炊。
穀者本從田戶出，未滋反取市人嗤。
魏昭父惠新刻李西臺諸公帖二首·其一
作者：趙蕃
朝代：宋

墨妙初聞探錦囊，刻成愈覺爛生光。
登登打就分來處，雨合新篁夏日凉。
魏昭父惠新刻李西臺諸公帖二首·其二
作者：趙蕃
朝代：宋

翰墨要知真有種，怪來下筆每多姿。
不如家學相傳授，玉軸錦囊皆得師。
魏辰州生日
作者：趙蕃
朝代：宋

昔在思文獻，今焉見典刑。
玉良中有韞，陂廣外無形。
毓秀舒淮水，飛聲出漢廷。
恩雖予符左，官來繼氈青。
諭俗書陰德，傳家刻孝經。
庶幾相感格，于以稱丁寧。
萬象皆春氣，斯人乃德星。
否臧斯列上，耳目豈途聽。
松茂寒仍秀，蘭幽遠更馨。
不惟歸盛美，併用祝脩齡。
鵝湖道中二首·其一
作者：趙蕃
朝代：宋

兩道蒼松列翠幢，雨來渾似度桐江。
恨無東絹堪圖此，歸伴蒲團掛北窗。
鵝湖道中二首·其二
作者：趙蕃
朝代：宋

人間那有萬株松，莫道名山都未逢。
自拄枯藜行不倦，更聽齋後幾聲鐘。
鵝湖道中呈斯遠
作者：趙蕃
朝代：宋

翠阜奔騰似列屯，老松錯落更橫陳。
風高日暖鵝湖路，宜此蕭然兩幅巾。
鷄司晨者而此邦夜鳴爲常不寐聞知作絕句
作者：趙蕃
朝代：宋

鷄鳴非時乃禍口，那無荒更同疾徐。
信知南來事總異，不但斯人難並居。
黄昏驟寒
作者：趙蕃
朝代：宋

過午風猶怒，及昏寒驟增。
衣皆袷無絮，被只楮非繒。
所賦端如此，誰令病不勝。
更憐餘習在，挾冊自篝燈。
黄白菊
作者：趙蕃
朝代：宋

白菊欹傾擁玉鈿，黄花零亂委金錢。
饑寒未免交爲累，金玉繇來枉現前。
鼠山
作者：趙蕃
朝代：宋

鼠山山下鼠山潭，名字常因艇子談。
幾欲賦詩收拾汝，技窮如我莫多貪。
龍游道中三首·其一
作者：趙蕃
朝代：宋

下水檝輕如鶩，泝流帆敏于鴻。
人心願禱欲遂，天意若將無同。
龍游道中三首·其三
作者：趙蕃
朝代：宋

晴山陰雪猶在，西下東風苦高。
眼貪白鳥孤沒，耳怕哀猿數號。
龍游道中三首·其二
作者：趙蕃
朝代：宋

山連遠近慘澹，水合東西渺瀰。
舊說詩中有畫，今成畫裏尋詩。
一剪梅
作者：辛弃疾
朝代：宋

尘洒衣裾客路长。霜林已晚，秋蕊犹香。别离触处是悲凉。梦里青楼，不忍思量。天宇沈沈落日黄。云遮望眼，山割愁肠。满怀珠玉泪浪浪。欲倩西风，吹到兰房。歌罢尊空月坠西。百花门外，烟翠霏微。绛纱笼烛照于飞。归去来兮。归去来兮。酒入香腮分外宜。行行问道，还肯相随。娇羞无力应人迟。何幸如之。何幸如之。
一剪梅
作者：辛弃疾
朝代：宋

记得同烧此夜香，人在回廊，月在回廊。而今独自睚昏黄，行也思量，坐也思量。锦字都来三两行，千断人肠，万断人肠。雁儿何处是仙乡？来也恓惶，去也恓惶。独立苍茫醉不归。日暮天寒，归去来兮。探梅踏雪几何时。今我来思。杨柳依依。白石江头曲岸□。一片闲愁，芳草萋萋。多情山鸟不须啼。桃李无言，下自成蹊。
一剪梅·中秋元月
作者：辛弃疾
朝代：宋

忆对中秋丹桂丛，花也杯中，月也杯中。今宵楼上一尊同，云湿纱窗，雨湿纱窗。
浑欲乘风问化工，路也难通，信也难通。满堂唯有烛花红，歌且从容，杯且从容。
一剪梅·中秋元月
作者：辛弃疾
朝代：宋

忆对中秋丹桂丛，花也杯中，月也杯中。今宵楼上一尊同，云湿纱窗，雨湿纱窗。（月也杯中一作：月在杯中）浑欲乘风问化工，路也难通，信也难通。满堂唯有烛花红，歌且从容，杯且从容。
一剪梅·中秋无月
作者：辛弃疾
朝代：宋
体裁：词

忆对中秋丹桂丛。花也杯中，月也杯中。今宵楼上一尊同，云湿纱窗，雨湿纱窗。
浑欲乘风问化工。路也难通，信也难通。满堂惟有烛花红，杯且从容，歌且从容。
一剪梅·中秋无月
作者：辛弃疾
朝代：宋

忆对中秋丹桂丛。花在杯中，月在杯中。今宵楼上一尊同，云湿纱窗，雨湿纱窗。浑欲乘风问化工。路也难通，信也难通。满堂惟有烛花红，杯且从容，歌且从容。
一剪梅·其二
作者：辛弃疾
朝代：宋
体裁：词

独立苍茫醉不归。日暮天寒，归去来兮。探梅踏雪几何时。今我来思。杨柳依依。白石江头曲岸西。一片闲愁，芳草萋萋。多情山鸟不须啼。桃李无言，下自成蹊。
一剪梅·歌罢尊空月坠西
作者：辛弃疾
朝代：宋
体裁：词

歌罢尊空月坠西。百花门外，烟翠霏微。绛纱笼烛照于飞。归去来兮。归去来兮。
酒入香腮分外宜。行行问道：「还肯相随？」娇羞无力应人迟：「何幸如之。何幸如之！」
一剪梅·游蒋山呈叶丞相
作者：辛弃疾
朝代：宋

独立苍茫醉不归。日暮天寒，归去来兮。探梅踏雪几何时。今我来思，杨柳依依。白石冈头曲岸西。一片闲愁，芳草萋萋。多情山鸟不须啼。桃李无言，下自成蹊。
一剪梅·游蒋山，呈叶丞相
作者：辛弃疾
朝代：宋
体裁：词

独立苍茫醉不归。日暮天寒，归去来兮。探梅踏雪几何时。今我来思，杨柳依依。
白石岗头曲岸西。一片闲愁，芳草萋萋。多情山鸟不须啼。桃李无言，下自成蹊。
一剪梅·记得同烧此夜香
作者：辛弃疾
朝代：宋
体裁：词

记得同烧此夜香，人在回廊，月在回廊。而今独自睚昏黄，行也思量，坐也思量。锦字都来三两行，千断人肠，万断人肠。雁儿何处是仙乡？来也恓惶，去也恓惶。
一枝花（醉中戏作）
作者：辛弃疾
朝代：宋
体裁：词

千丈擎天手。万卷悬河口。黄金腰下印，大如斗。更千骑弓刀，挥霍遮前后。百计千方久。似斗草儿童，赢个他家偏有。算枉了、双眉长恁皱。白发空回首。那时闲说向，山中友。看丘陇牛羊，更辨贤愚否。且自栽花柳。怕有人来，但只道、今朝中酒。
一络索一落萦
作者：辛弃疾
朝代：宋
体裁：词

羞见鉴鸾孤却。倩人梳掠。一春长是为花愁，甚夜夜、东风恶。行绕翠帘珠箔。锦笺谁托。玉觞泪满却停觞，怕酒似、郎情薄。
一络索（闺思）
作者：辛弃疾
朝代：宋

羞见鉴鸾孤却，倩人梳掠。一春长是为花愁，甚夜夜、东风恶。行绕翠帘珠箔。锦笺谁讠乇。玉觞泪满却停觞，怕酒似、郎情薄。
一翦梅
作者：辛弃疾
朝代：宋
体裁：词

尘洒衣裾客路长。霜林已晚，秋蕊犹香。别离触处是悲凉。梦里青楼，不忍思量。天宇沈沈落日黄。云遮望眼，山割愁肠。满怀珠玉泪浪浪。欲倩西风，吹到兰房。
一翦梅·尘洒衣裾客路长
作者：辛弃疾
朝代：宋
体裁：词

尘洒衣裾客路长。霜林已晚，秋蕊犹香。别离触处是悲凉。梦里青楼，不忍思量。天字沈沈落日黄。云遮望眼，山割愁肠。满怀珠玉泪浪浪。欲倩西风，吹到兰房。
一翦梅·忆对中秋丹桂丛
作者：辛弃疾
朝代：宋
体裁：词

忆对中秋丹桂丛。
花在杯中。
月在杯中。
今宵楼上一尊同。
云湿纱窗。
雨湿纱窗。
浑欲乘风问化工。
路也难通。
信也难通。
满堂惟有烛花红。
杯且从容。
歌且从容。
一翦梅·歌罢尊空月坠西
作者：辛弃疾
朝代：宋
体裁：词

歌罢尊空月坠西。百花门外，烟翠霏微。绛纱笼烛照于飞。归去来兮。归去来兮。酒入香腮分外宜。行行问道，还肯相随。娇羞无力应人迟。何幸如之。何幸如之。
一翦梅·歌罢尊空月坠西
作者：辛弃疾
朝代：宋
体裁：词

歌罢尊空月坠西。
百花门外，烟翠霏微。
降纱笼烛照于飞。
归去来兮。
归去来兮。
酒入香腮分外宜。
行行问道，还肯相随。
娇羞无力应人迟。
何幸如之。
何幸如之。
一翦梅·独立苍茫醉不归
作者：辛弃疾
朝代：宋
体裁：词

独立苍茫醉不归。日暮天寒，归去来兮。探梅踏雪几何时。今我来思。杨柳依依。白石江头曲岸□。一片闲愁，芳草萋萋。多情山鸟不须啼。桃李无言，下自成蹊。
一翦梅·记得同烧此夜香
作者：辛弃疾
朝代：宋
体裁：词

记得同烧此夜香。人在回廊。月在回廊。而今独自睚昏黄。行也思量。坐也思量。锦字都来三两行。千断人肠。万断人肠。雁儿何处是仙乡。来也恓惶。去也恓惶。
一落索·信守王道夫席上和赵达夫赋金林檎韵
作者：辛弃疾
朝代：宋
体裁：词

锦帐如云高处。不知重数。夜深银烛泪成行，算都把、心期付。莫待燕飞泥污。问花花诉。不知花定有情无，似却怕、新词妒。
一落索·信守王道夫，席上和赵达夫赋金林檎韵
作者：辛弃疾
朝代：宋
体裁：词

锦帐如云高处，不知重数。夜深银烛泪成行，算都把、心期付。
莫待燕飞泥污，问花花诉。不知花定有情无，似却怕、新词妒。
一落索（信守王道夫席上和赵达夫赋金林檎韵）
作者：辛弃疾
朝代：宋
体裁：词

锦帐如云处。高不知重数。夜深银烛泪成行，算都把、心期付。莫待燕飞泥污。问花花诉。不知花定有情无，似却怕、新词妒。
上西平（会稽秋风亭观雪）
作者：辛弃疾
朝代：宋
体裁：词

九衢中，杯逐马，带随车。问谁解、爱惜琼华。何如竹外，静听窣窣蟹行沙。自怜是，海山头，种玉人家。纷如斗，娇如舞，才整整，又斜斜。要图画，还我渔蓑。冻吟应笑，羔儿无分谩煎茶。起来极目，向弥茫、数尽归鸦。
丑奴儿/采桑子·和铅山陈簿韵
作者：辛弃疾
朝代：宋

鹅湖山下长亭路，明月临关。明月临关。几阵西风落叶乾。新词谁解裁冰雪，笔墨生寒。笔墨生寒。曾说离愁千万般。
丑奴儿·书博山道中壁
作者：辛弃疾
朝代：宋
体裁：词

少年不识愁滋味，爱上层楼。爱上层楼，为赋新词强说愁。
而今识尽愁滋味，欲说还休。欲说还休，却道“天凉好个秋”！
丑奴儿·书博山道中壁
作者：辛弃疾
朝代：宋

少年不识愁滋味，爱上层楼，爱上层楼，为赋新词强说愁。而今识尽愁滋味，欲说还休，欲说还休，却道天凉好个秋。
丑奴儿·书博山道中壁
作者：辛弃疾
朝代：宋
体裁：词

少年不识愁滋味，爱上层楼，爱上层楼，为赋新词彊说愁。而今识尽愁滋味，欲说还休，欲说还休，却道天凉好个秋。
丑奴儿·其二
作者：辛弃疾
朝代：宋
体裁：词

寻常中酒扶头后，歌舞支持。歌舞支持。谁把新词唤住伊。临岐也有傍人笑，笑己争知。笑己争知。明月楼空燕子飞。
丑奴儿·其二
作者：辛弃疾
朝代：宋

寻常中酒扶头后，歌舞支持。歌舞支持。谁把新词唤住伊。临歧也有旁人笑，笑己争知。笑己争知。明月楼空燕子飞。此生自断天休问，独倚危楼。独倚危楼，不信人间别有愁。君来正是眠时节，君且归休。君且归休，说与西风一任秋。近来愁似天来大，谁解相怜。谁解相怜。又把愁来做个天。都将今古无穷事，放在愁边。放在愁边。却自移家向酒泉。年年索尽梅花笑，疏影黄昏。疏影黄昏。香满东风月一痕。清诗冷落无人寄，雪艳冰魂。雪艳冰魂。浮玉溪头烟树村。
丑奴儿·博山道中效李易安体
作者：辛弃疾
朝代：宋
体裁：词

千峰云起，骤雨一霎儿价。更远树斜阳，风景怎生图画？青旗卖酒，山那畔别有人家，只消山水光中，无事过这一夏。午醉醒时，松窗竹户，万千潇洒。野鸟飞来，又是一般闲暇。却怪白鸥，觑著人欲下未下。旧盟都在，新来莫是，别有说话？
丑奴儿·博山道中效李易安体
作者：辛弃疾
朝代：宋

千峰云起，骤雨一霎儿价。更远树斜阳，风景怎生图画？青旗卖酒，山那畔别有人间，只消山水光中，无事过这一夏。午醉醒时，松窗竹户，万千潇洒。野鸟飞来，又是一般闲暇。却怪白鸥，觑著人欲下未下。旧盟都在，新来莫是，别有说话？
丑奴儿·和铅山陈簿韵二首
作者：辛弃疾
朝代：宋
体裁：词

年年索尽梅花笑，疏影黄昏。疏影黄昏，香满东风月一痕。
清诗冷落无人寄，雪艳冰魂。雪艳冰魂，浮玉溪头烟树村。
丑奴儿·和铅山陈簿韵二首
作者：辛弃疾
朝代：宋
体裁：词

鹅湖山下长亭路，明月临关。明月临关，几阵西风落叶干。
新词谁解裁冰雪，笔墨生寒。笔墨生寒，曾说离愁千万般。
丑奴儿·芜露麦荒池柳柳
作者：辛弃疾
朝代：宋
体裁：词

烟芜露麦荒池柳，洗雨烘晴。洗雨烘晴，一样春风几样青。
提壶脱袴催归去，万恨千情。万恨千情，各自无聊各自鸣。
丑奴儿·近来愁似天来大
作者：辛弃疾
朝代：宋
体裁：词

近来愁似天来大，谁解相怜？谁解相怜。又把愁来做个天。
都将今古无穷事，放在愁边。放在愁边。却自移家向酒泉。
丑奴儿·采桑子
作者：辛弃疾
朝代：宋
体裁：词

鹅湖山下长亭路，明月临关。
明月临关。
几阵西风落叶乾。
新词谁解裁冰雪，笔墨生寒。
笔墨生寒。
会说离愁千万般。
丑奴儿·采桑子·寻常中酒扶头后
作者：辛弃疾
朝代：宋
体裁：词

寻常中酒扶头后，歌舞支持。歌舞支持。谁把新词唤住伊。临歧也有旁人笑，笑己争知。笑己争知。明月楼空燕子飞。
丑奴儿·采桑子·少年不识愁滋味
作者：辛弃疾
朝代：宋
体裁：词

少年不识愁滋味，爱上层楼。爱上层楼。为赋新词强说愁。而今识尽愁滋味，欲说还休。欲说还休。却道天凉好个秋。
丑奴儿·采桑子·此生自断天休问
作者：辛弃疾
朝代：宋
体裁：词

此生自断天休问，独倚危楼。独倚危楼。不信人间别有愁。君来正是眠时节，君且归休。君且归休。说与西风一任秋。
丑奴儿·采桑子·鹅湖山下长亭路
作者：辛弃疾
朝代：宋

鹅湖山下长亭路，明月临关。
明月临关。
几阵西风落叶干。
新词谁解裁冰雪，笔墨生寒。
笔墨生寒。
会说离愁千万般。
丑奴儿近·博山道中效李易安体
作者：辛弃疾
朝代：宋
体裁：词

千峰云起，骤雨一霎儿价。更远树斜阳，风景怎生图画？青旗卖酒，山那畔别有人家。只消山水光中，无事过这一夏。
午醉醒时，松窗竹户，万千潇洒。野鸟飞来，又是一般闲暇。却怪白鸥，觑着人欲下未下。旧盟都在，新来莫是，别有说话？
丑奴儿近·博山道中效李易安体
作者：辛弃疾
朝代：宋
体裁：词

千峰云起，骤雨一霎时价。更远树斜阳，风景怎生图画。青旗卖酒，山那畔、别有人间，只消山水光中，无事过这一夏。午醉醒时，松窗竹户，万千潇洒。野鸟飞来，又是一般闲暇。却怪白鸥，觑着人、欲下未下。旧盟都在，新来莫是，别有说话。
丑奴儿采桑子寻常中酒扶头後
作者：辛弃疾
朝代：宋

寻常中酒扶头后，歌舞支持。歌舞支持。谁把新词唤住伊。临岐也有旁人笑，笑己争知。笑己争知。明月楼空燕子飞。
丑奴儿采桑子年年索尽梅花笑
作者：辛弃疾
朝代：宋
体裁：词

年年索尽梅花笑，疏影黄昏。疏影黄昏。香满东风月一痕。清诗冷落无人寄，雪艳冰魂。雪艳冰魂。浮玉溪头烟树村。
丑奴儿采桑子近来愁似天来大
作者：辛弃疾
朝代：宋
体裁：词

近来愁似天来大，谁解相怜。谁解相怜。又把愁来做个天。都将今古无穷事，放在愁边。放在愁边。却自移家向酒泉。
丑奴儿（和陈簿）
作者：辛弃疾
朝代：宋

鹅湖山下长亭路，明月临关。明月临关。几阵西风落叶干。新词谁解裁冰雪，笔墨生寒。笔墨生寒。曾说离愁千万般。
丑奴儿（醉中有歌此诗以劝酒者，聊隐括之）
作者：辛弃疾
朝代：宋
体裁：词

晚来云淡秋光薄，落日晴天。落日晴天。堂上风斜画烛烟。从渠去买人间恨，字字都圆。字字都圆。肠断西风十四弦。
丙寅九月二十八日作来年将告老
作者：辛弃疾
朝代：宋
体裁：七言律诗

渐识空虚不二门，扫除诸幻绝根尘。此心自拟终成佛，许事从今只任真。有我故应还起灭，无求何自别冤亲。西山病叟支离甚，欲向君王乞此身。
丙寅岁山间竞传诸将有下棘寺者
作者：辛弃疾
朝代：宋
体裁：七言律诗

去年骑鹤上扬州，意气平吞万户侯。谁使匈奴来塞上，却从廷尉望山头。荣华大抵有时歇，祸福无非自己求。记取山西千古恨，李陵门下至今羞。
东坡引
作者：辛弃疾
朝代：宋

君如梁上燕。妾如手中扇。团团青影双双伴。秋来肠欲断。秋来肠欲断。黄昏泪眼。青山隔岸。但咫尺、如天远。病来只谢傍人劝。龙华三会愿。龙华三会愿。花梢红未足。条破惊新绿。重帘下遍阑干曲。有人春睡熟。有人春睡熟。鸣禽破梦，云偏目蹙。起来香腮褪红玉。花时爱与愁相续。罗裙过半幅。罗裙过半幅。
东坡引
作者：辛弃疾
朝代：宋
体裁：词

玉纤弹旧怨。还敲绣屏面。清歌目送西风雁。雁行吹字断。雁行吹字断。夜深拜月，琐窗西畔。但桂影、空阶满。翠帷自掩无人见。罗衣宽一半。罗衣宽一半。
东坡引
作者：辛弃疾
朝代：宋

花梢红未足。条破惊新绿。重帘下遍阑干曲。有人春睡熟。有人春睡熟。鸣禽破梦，云偏目蹙。起来香腮褪红玉。花时爱与愁相续。罗裙过半幅，罗裙过半幅。
东坡引·其一
作者：辛弃疾
朝代：宋

君如梁上燕。妾如手中扇。团团青影双双伴。秋来肠欲断。秋来肠欲断。黄昏泪眼。青山隔岸。但咫尺、如天远。病来只谢傍人劝。龙华三会愿。龙华三会愿。
东坡引·君如梁上燕
作者：辛弃疾
朝代：宋
体裁：词

君如梁上燕。妾如手中扇。团团青影双双伴。秋来肠欲断。黄昏泪眼。秋来肠欲断。青山隔岸。但咫尺、如天远。病来只谢傍人劝。龙华三会愿。龙华三会愿。
东坡引·玉纤弹旧怨
作者：辛弃疾
朝代：宋
体裁：词

玉纤弹旧怨。还敲绣屏面。清歌目送西风雁。雁行吹字断。雁行吹字断。夜深拜月，琐窗西畔。但桂影、空阶满。翠帏自掩无人见。罗衣宽一半。罗衣宽一半。
东坡引·花梢红未足
作者：辛弃疾
朝代：宋
体裁：词

花梢红未足。条破惊新绿。重帘下遍阑干曲。有人春睡熟。有人春睡熟。鸣禽破梦，云偏目蹙。起来香腮褪红玉。花时爱与愁相续。罗裙过半幅。罗裙过半幅。
东坡引·花梢红未足
作者：辛弃疾
朝代：宋

花梢红未足，条破惊新绿。
重帘下遍阑干曲。
有人春睡熟，有人春睡熟。
鸣禽破梦，云偏目蹙，起来香鳃褪红玉。
花时爱与愁相续。
罗裙过半幅，罗裙过半幅。
临江仙
作者：辛弃疾
朝代：宋
体裁：词

小靥人怜都恶瘦，曲眉天与长颦。沉思欢事惜腰身。枕添离别泪，粉落却深匀。翠袖盈盈浑力薄，玉笙袅袅愁新。夕阳依旧倚窗尘。叶红苔郁碧，深院断无人。
临江仙
作者：辛弃疾
朝代：宋

既见之，乃独为是突兀而止也，大笑而去。主人戏下一转语，为苍壁解嘲
莫笑吾家苍壁小，棱层势欲摩空。相知惟有主人翁。有心雄泰华，无意巧玲珑。
天作高山谁得料，解嘲试倩扬雄。君看当日仲尼穷。从人贤子贡，自欲学周公。
临江仙
作者：辛弃疾
朝代：宋
体裁：词

窄样金杯教换了，房栊试听珊珊。
莫教秋扇雪团团。
古今悲笑事，长付后人看。
记取桔槔春雨后，短畦菊艾相连。
拙於人处巧于天。
君看流水地，难得正方园。
临江仙
作者：辛弃疾
朝代：宋

诸君亦不果来，岂牡丹留不住为可恨耶。因以来韵，为牡丹下一转语只恐牡丹留不住，与春约束分明。未开微雨半开晴。要花开定准，又更与花盟。魏紫朝来将进酒，玉盘盂样先圣。鞓红似向舞腰横。风流人不见，锦绣夜间行。
临江仙 其一 和南涧韵
作者：辛弃疾
朝代：宋
体裁：词

风雨催春寒食近，平原一片丹青。溪头唤渡柳边行。花飞蝴蝶乱，桑嫩野蚕生。绿野先生闲袖手，却寻诗酒功名。未知明日定阴晴。今宵成独醉，却笑众人醒。
临江仙 其一 探梅
作者：辛弃疾
朝代：宋
体裁：词

老去惜花心已懒，爱梅犹绕江村。一枝先破玉溪春。更无花态度，全是雪精神。剩向空山餐秀色，为渠著句清新。竹根流水带溪云。醉中浑不记，归路月黄昏。
临江仙 其三 和前韵
作者：辛弃疾
朝代：宋
体裁：词

钟鼎山林都是梦，人间荣辱休惊。只消闲处过平生。酒杯秋吸露，诗句夜裁冰。记取小窗风雨夜，对床灯火多情。问谁千里伴君行。晓山眉样翠，秋水镜般明。
临江仙 其三 和前韵
作者：辛弃疾
朝代：宋

钟鼎山林都是梦，人间荣辱休惊。只消闲处过平生。酒杯秋吸露，诗句夜裁冰。记取小窗风雨夜，对床灯火多情。问谁千里伴君行。晚山眉样翠，秋水镜般明。
临江仙 其三 和叶仲洽赋羊桃
作者：辛弃疾
朝代：宋

忆醉三山芳树下，几曾风韵忘怀。黄金颜色五花开。味如庐橘熟。贵似荔枝来。闻道商山馀四老，橘中自酿秋醅。试呼名品细推排。重重香腑脏，偏殢圣贤杯。
临江仙 其九 再用圆字韵
作者：辛弃疾
朝代：宋

窄样金杯教换了，房栊试听珊珊。莫教秋扇雪团团。古今悲笑事，长付后人看。记取桔槔春雨后，短畦菊艾相连。拙于人处巧于天。君看流水地，难得正方圆。
临江仙·其二
作者：辛弃疾
朝代：宋

逗晓莺啼声昵昵，掩关高树冥冥。小渠春浪细无声。井床听夜雨，出藓辘轳青。碧草旋荒金谷路，乌丝重记兰亭。强扶残醉绕云屏。一枝风露湿，花重入疏棂。春色饶君白发了，不妨倚绿偎红。翠鬟催唤出房栊。垂肩金缕窄，蘸甲宝杯浓。睡起鸳鸯飞燕子，门前沙暖泥融。画楼人把玉西东。舞低花外月，唱澈柳边风。金谷无烟宫树绿，嫩寒生怕春风。博山微透暖薰笼。小楼春色里，幽梦雨声中。别浦鲤鱼何日到，锦书封恨重重。海棠花下去年逢。也应随分瘦，忍泪觅残红。手捻黄花无意绪，等闲行尽回廊。卷帘芳桂散余香。枯荷难睡鸭，疏雨暗池塘。忆得旧时携手处，如今水远山长。罗巾浥泪别残妆。旧欢新梦里，闲处却思量。冷雁寒云渠有恨，春风自满余怀。更教无日不花开。未须愁菊尽，相次有梅来。多病近来浑止酒，小槽空压新醅。青山却自要安排。不须连日醉，且进两三杯。醉帽吟鞭花不住，却招花共商量。人生何必醉为乡。从教斟酒浅，休更和诗忙。一斗百篇风月地，饶他老子当行。从今三万六千场。青青头上发，还作柳丝长。祗恐牡丹留不住，与春约束分明。未开微雨半开晴。要花开定准，又更与花盟。魏紫朝来将进酒，玉盘盂样先呈。鞓红似向舞腰横。风流人不见，锦绣夜间行。老去浑身无著处，天教只住山林。百年光景百年心。更欢须叹息，无病也呻吟。试向浮瓜沈李处，清风散发披襟。莫嫌浅后更频斟。要他诗句好，须是酒杯深。
临江仙·其二
作者：辛弃疾
朝代：宋
体裁：词

逗晓莺啼声昵昵，掩关高树冥冥。小渠春浪细无声。井床听夜雨，出藓辘轳青。碧草旋荒金谷路，乌丝重记兰亭。彊扶残醉绕云屏。一枝风露湿，花重入疏棂。
临江仙·其六
作者：辛弃疾
朝代：宋

手捻黄花无意绪，等闲行尽回廊。卷帘芳桂散余香。枯荷难睡鸭，疏雨暗池塘。忆得旧时携手处，如今水远山长。罗巾浥泪别残妆。旧欢新梦里，闲处却思量。
临江仙·其六
作者：辛弃疾
朝代：宋
体裁：词

手撚黄花无意绪，等闲行尽回廊。捲帘芳桂散馀香。枯荷难睡鸭，疏雨暗池塘。忆得旧时携手处，如今水远山长。罗巾浥泪别残妆。旧欢新梦里，闲处却思量。
临江仙·其十一
作者：辛弃疾
朝代：宋
体裁：词

秪恐牡丹留不住，与春约束分明。未开微雨半开晴。要花开定准，又更与花盟。魏紫朝来将进酒，玉盘盂样先呈。鞓红似向舞腰横。风流人不见，锦绣夜间行。
临江仙·其十二
作者：辛弃疾
朝代：宋
体裁：词

老去浑身无著处，天教只住山林。百年光景百年心。更欢须叹息，无病也呻吟。试向浮瓜沉李处，清风散发披襟。莫嫌浅后更频斟。要他诗句好，须是酒杯深。
临江仙·冷雁寒云渠有恨
作者：辛弃疾
朝代：宋
体裁：词

冷雁寒云渠有恨，春风自满余怀。更教无日不花开。未须愁菊尽，相次有梅来。多病近来浑止酒，小槽空压新醅。青山却自要安排。不须连日醉，且进两三杯。
临江仙·和叶仲洽赋羊桃
作者：辛弃疾
朝代：宋

忆醉三山芳树下，几曾风韵忘怀。黄金颜色五花开，味如卢橘熟。贵似荔枝来。闻道商山余四老，橘中自酿秋醅。试呼名品细推排。重重香腑脏，偏殢圣贤杯。
临江仙·夜语南堂新瓦响
作者：辛弃疾
朝代：宋
体裁：词

夜语南堂新瓦响，三更急雨珊珊。
交情莫作细沙团。
死生贫富际，试向此中看。
记取他年《耆旧传》，与君名字牵连。
清风一枕晚凉天。
觉来还自笑，此梦倩谁园。
临江仙·小靥人怜都恶瘦
作者：辛弃疾
朝代：宋
体裁：词

小靥人怜都恶瘦，曲眉天与长颦。沈思欢事惜腰身。枕添离别泪，粉落却深匀。翠袖盈盈浑力薄，玉笙袅袅愁新。夕阳依旧倚窗尘。叶红苔郁碧，深院断无人。
临江仙·忆醉三山芳树下
作者：辛弃疾
朝代：宋
体裁：词

忆醉三山芳树下，几层风韵忘怀。
黄金颜色五花开。
味如庐橘熟。
贵似荔枝来。
闻道商山馀四老，橘中自酿秋醅。
试呼名品细推排。
重重香腑脏，偏殢圣贤杯。
临江仙·手拈黄花无意绪
作者：辛弃疾
朝代：宋

手拈黄花无意绪，等闲行尽回廊。
卷帘芳桂散余香。
枯荷难睡鸭，疏雨暗池塘。
忆得旧时携手处，如今水远山长。
罗巾浥泪别残妆。
旧欢新梦里，闲处却思量。
临江仙·手拈黄花无意绪
作者：辛弃疾
朝代：宋
体裁：词

手拈黄花无意绪，等闲行尽回廊。
卷帘芳桂散馀香。
枯荷难睡鸭，疏雨暗池塘。
忆得旧时携手处，如今水远山长。
罗巾浥泪别残妆。
旧欢新梦里，闲处却思量。
临江仙·手种门前乌桕树
作者：辛弃疾
朝代：宋
体裁：词

手种门前乌桕树，而今千尺苍苍。田园只是旧耕桑。杯盘风月夜，箫鼓子孙忙。七十五年无事客，不妨两鬓如霜。绿窗刬地调红妆。更从今日醉，三万六千场。
临江仙·手种门前乌桕树
作者：辛弃疾
朝代：宋
体裁：词

手种门前乌桕树，而今千尺苍苍。田园只是旧耕桑。杯盘风月夜，箫鼓子孙忙。七十五年无事客，不妨两鬓如霜。绿窗剗地调红妆。更从今日醉，三万六千场。
临江仙·探梅
作者：辛弃疾
朝代：宋
体裁：词

老去惜花心已懒，爱梅犹绕江村。一枝先破玉溪春。更无花态度，全有雪精神。剩向空山餐秀色，为渠著句清新。竹根流水带溪云。醉中浑不记，归路月黄昏。
临江仙·探梅
作者：辛弃疾
朝代：宋
体裁：词

老去惜花心已懒，爱梅犹绕江村。一枝先破玉溪春。更无花态度，全有雪精神。
剩向青山餐秀色，为渠著句清新。竹根流水带溪云。醉中浑不记，归路月黄昏。
临江仙·春色饶君白发了
作者：辛弃疾
朝代：宋
体裁：词

春色饶君白发了，不妨倚绿偎红。翠鬟催唤出房栊。垂肩金缕窄，蘸甲宝杯浓。睡起鸳鸯飞燕子，门前沙暖泥融。画楼人把玉西东。舞低花外月，唱澈柳边风。
临江仙·祗恐牡丹留不住
作者：辛弃疾
朝代：宋
体裁：词

祗恐牡丹留不住，与春约束分明。未开微雨半开晴。要花开定准，又更与花盟。魏紫朝来将进酒，玉盘盂样先呈。鞓红似向舞腰横。风流人不见，锦绣夜间行。
临江仙·窄样金杯教换了
作者：辛弃疾
朝代：宋

窄样金杯教换了，房栊试听珊珊。
莫教秋扇雪团团。
古今悲笑事，长付后人看。
记取桔槔春雨后，短畦菊艾相连。
拙于人处巧于天。
君看流水地，难得正方园。
临江仙·老去惜花心已懒
作者：辛弃疾
朝代：宋

老去惜花心已懒，爱梅犹绕江村。
一枝先破玉溪春。
更无花态度，全有雪精神。
剩向空山餐秀色，为渠着句清新。
竹根流水带溪云。
醉中浑不记，归路月黄昏。
临江仙·老去浑身无着处
作者：辛弃疾
朝代：宋

老去浑身无着处，天教只住山林。
百年光景百年心。
更欢须叹息，无病也呻吟。
试向浮瓜沈李处，清风散发披襟。
莫嫌浅后更频斟。
要他诗句好，须是酒杯深。
临江仙·老去浑身无著处
作者：辛弃疾
朝代：宋
体裁：词

老去浑身无著处，天教只住山林。百年光景百年心。更欢须叹息，无病也呻吟。试向浮瓜沈李处，清风散发披襟。莫嫌浅后更频斟。要他诗句好，须是酒杯深。
临江仙·莫向空山吹玉笛
作者：辛弃疾
朝代：宋
体裁：词

莫向空山吹玉笛，壮怀酒醒心惊。
四更霜月太寒生。
被翻红锦浪，酒满玉壶冰。
小陆未须临水笑，山林我辈锺情。
今宵依旧醉中行。
试寻残菊处，中路侯渊明。
临江仙·莫笑吾家苍壁小
作者：辛弃疾
朝代：宋
体裁：词

莫笑吾家苍壁小，棱层势欲摩空。相知惟有主人翁。有心雄泰华，无意巧玲珑。天作高山谁得料，解嘲试倩扬雄。君看当日仲尼穷。从人贤子贡，自欲学周公。
临江仙·逗晓莺啼声昵昵
作者：辛弃疾
朝代：宋
体裁：词

逗晓莺啼声昵昵，掩关高树冥冥。
小渠春浪细无声。
井床听夜雨，出藓辘轳青。
碧草旋荒金谷路，乌丝重记《兰亭》。
强扶残醉绕云屏。
一枝风露湿，花重入疏棂。
临江仙·逗晓莺啼声昵昵
作者：辛弃疾
朝代：宋

逗晓莺啼声昵昵，掩关高树冥冥。小渠春浪细无声。井床听夜雨，出藓辘轳青。碧草旋荒金谷路，乌丝重记兰亭。强扶残醉绕云屏。一枝风露湿，花重入疏棂。
临江仙·醉帽吟鞭花不住
作者：辛弃疾
朝代：宋
体裁：词

醉帽吟鞭花不住，却招花共商量。人生何必醉为乡。从教斟酒浅，休更和诗忙。一斗百篇风月地，饶他老子当行。从今三万六千场。青青头上发，还作柳丝长。
临江仙·醉帽吟鞭花不住
作者：辛弃疾
朝代：宋

醉帽吟鞭花不住，却招花共商量。人生何必醉为乡。从教斟酒浅，休更和诗忙。一斗百遍风月地，饶他老子当行。从今三万六千场。青青头上发。还作柳丝长。
临江仙·金谷无烟宫树绿
作者：辛弃疾
朝代：宋

金谷无烟宫树绿，嫩寒生怕春风。
博山微透暖熏笼。
小楼春色里，幽梦雨声中。
别浦鲤鱼何日到，锦书封恨重重。
海棠花下去年逢。
也应随分瘦，忍泪觅残红。
临江仙·金谷无烟宫树绿
作者：辛弃疾
朝代：宋
体裁：词

金谷无烟宫树绿，嫩寒生怕春风。博山微透暖薰笼。小楼春色里，幽梦雨声中。别浦鲤鱼何日到，锦书封恨重重。海棠花下去年逢。也应随分瘦，忍泪觅残红。
临江仙·锺鼎山林都是梦
作者：辛弃疾
朝代：宋
体裁：词

锺鼎山林都是梦，人间荣辱休惊。
只消闲处过平生。
酒杯秋吸露，诗句夜裁冰。
记取小窗风雨夜，对床灯火多情。
问谁千里伴君行。
晚山眉样翠，秋水镜般明。
临江仙（为岳母寿）
作者：辛弃疾
朝代：宋
体裁：词

住世都无菩萨行，仙家风骨精神。寿如山岳福如云。金花汤沐诰，竹马绮罗群。更愿升平添喜事，大家祷祝殷勤。明年此地庆佳辰。一杯千岁酒，重拜太夫人。
临江仙（侍者阿钱将行，赋钱字以赠之）
作者：辛弃疾
朝代：宋
体裁：词

一自酒情诗兴懒，舞裙歌扇阑珊。好天良夜月团团。杜陵真好事，留得一钱看。岁晚人欺程不识，怎教阿堵留连。杨花榆荚雪漫天。从今花影下，只看绿苔圆。
临江仙（停云偶作）
作者：辛弃疾
朝代：宋
体裁：词

偶向停云堂上坐，晓猿夜鹤惊猜。主人何事太尘埃。低头还说向，被召又重来。多谢北山山下老，殷勤一语佳哉。借君竹杖与芒鞋。径须从此去，深入白云堆。
临江仙（再用前韵，送祐之弟归浮梁）
作者：辛弃疾
朝代：宋

钟鼎山林都是梦，人间宠辱休惊。只消闲处遇平生。酒杯秋吸露，诗句夜裁冰。记取小窗风雨夜，对床灯火多情。问谁千里伴君行。晚山眉样翠，秋水镜般明。
临江仙（再用图字韵）
作者：辛弃疾
朝代：宋

窄样金杯教换了，房栊试听珊珊。莫教秋扇雪团团。古今悲笑事，长付后人看。记取桔槔春雨后，短畦菊艾相连。拙於人处巧於天。君看流水地，难得正方圆。
临江仙（即席和韩南涧韵）
作者：辛弃疾
朝代：宋
体裁：词

风雨催春寒食近，平原一片丹青。溪边唤渡柳边行。花飞蝴蝶乱，桑嫩野蚕生。绿野先生闲袖手，却寻诗酒功名。未知明日定阴晴。今宵成独醉，却笑众人醒。
临江仙（和王道夫信守韵，谢其为寿，时作闽宪）
作者：辛弃疾
朝代：宋
体裁：词

记取年年为寿客，只今明月相随。莫教弦管便生衣。引壶觞自酌，须富贵何时。入手清风词更好，细书白茧乌丝。海山问我几时归。枣瓜如可啖，直欲觅安期。
临江仙（壬戌岁生日书怀）
作者：辛弃疾
朝代：宋
体裁：词

六十三年无限事，从头悔恨难追。已知六十二年非。只应今日是，后日又寻思。少是多非惟有酒，何须过后方知。从今休似去年时。病中留客饮，醉里和人诗。
临江仙（戏为期思詹老寿）
作者：辛弃疾
朝代：宋

手种门前乌臼树，而今千尺苍苍。田园只是旧耕桑。杯盘风月夜，箫鼓子孙忙。七十五年无事客，不妨两鬓如霜。绿窗划地调红妆。更从今日醉，三万六千场。
临江仙（簪花屡堕戏作）
作者：辛弃疾
朝代：宋
体裁：词

鼓子花开春烂漫，荒园无限思量。今朝拄杖过西乡。急呼桃叶渡，为看牡丹忙。不管昨宵风雨横，依然红紫成行。白头陪奉少年场。一枝簪不住，推道帽檐长。
临江仙（诸葛元亮席上见和，再用韵）
作者：辛弃疾
朝代：宋
体裁：词

夜语南堂新瓦响，三更急雨珊珊。交情莫作细沙团。死生贫富际，试向此中看。记取他年耆旧传，与君名字牵连。清风一枕晚凉天。觉来还自笑，此梦倩谁圆。
临江仙（醉宿崇福寺，寄祐之弟，祐之以仆醉先归）
作者：辛弃疾
朝代：宋
体裁：词

莫向空山吹玉笛，壮怀酒醒心惊。四更霜月太寒生。被翻红锦浪，酒满玉壶冰。小陆未须临水笑，山林我辈钟情。今宵依旧醉中行。试寻残菊处，中路侯渊明。
乌夜啼
作者：辛弃疾
朝代：宋
体裁：词

晚花露叶风条。燕双高。行过长廊西畔、小红桥。歌再唱，人再舞，酒才消。更把一杯重劝、摘樱桃。
乌夜啼·人言我不如公
作者：辛弃疾
朝代：宋
体裁：词

人言我不如公。酒频中。更把平生湖海、问儿童。千尺蔓。云叶乱。系长松。却笑一身缠绕、似衰翁。
乌夜啼·晚花露叶风条
作者：辛弃疾
朝代：宋
体裁：词

晚花露叶风条。燕飞高。行过长廊西畔、小红桥。歌再起，人再舞，酒才消。更把一杯重劝、摘樱桃。
乌夜啼·江头三月清明
作者：辛弃疾
朝代：宋
体裁：词

江头三月清明。柳风轻。巴峡谁知还是、洛阳城。春寂寂。娇滴滴。笑盈盈。一段乌丝阑上、记多情。
乌夜啼·江头醉倒山公
作者：辛弃疾
朝代：宋
体裁：词

江头醉倒山公。月明中。记得昨宵归路、笑儿童。溪欲转。山已断。两三松。一段可怜风月、欠诗翁。
乌夜啼（山行约范廓之不至）
作者：辛弃疾
朝代：宋

江头醉倒山公。月明中。记得昨宵归路、笑儿童。溪欲转。山已断，两三松。一段可怜风月、欠诗翁。
乌夜啼（廓之见和，复用前韵）
作者：辛弃疾
朝代：宋

人言我不如公，酒频中。更把平生湖海、问儿童。千尺蔓。云叶乱。系长松。却笑一身缠绕、似衰翁。
书停云壁
作者：辛弃疾
朝代：宋

学作尧夫自在诗，何曾因物说天机。斜阳草舍迷归路，却与牛羊作伴归。万事随缘无所为，万法皆空无所思。惟有一条生死路，古今来往更何疑。
书停云壁·其一
作者：辛弃疾
朝代：宋
体裁：七言绝句

学作尧夫自在诗，何曾因物说天机。斜阳草舍迷归路，却与牛羊作伴归。
书停云壁·其二
作者：辛弃疾
朝代：宋
体裁：七言绝句

万事随缘无所为，万法皆空无所思。惟有一条生死路，古今来往更何疑。
书寿宁寺壁
作者：辛弃疾
朝代：宋
体裁：七言绝句

门前幽径踏苍苔，犹忆前回信步来。午醉正酣归未得，斜阳古殿橘花开。
书清凉境界壁
作者：辛弃疾
朝代：宋

从今数到七十岁，一十四度见梅花。何况人生七十少，云胡不归留此耶。江左何时见王谢，风流且对竹间梅。最怜飞雪苍苔上，时有珍禽蹴地来。
书清凉境界壁·其一
作者：辛弃疾
朝代：宋
体裁：七言绝句

从今数到七十岁，一十四度见梅花。何况人生七十少，云胡不归留此耶。
书清凉境界壁·其二
作者：辛弃疾
朝代：宋
体裁：七言绝句

江左何时见王谢，风流且对竹间梅。最怜飞雪苍苔上，时有珍禽蹴地来。
书渊明诗后
作者：辛弃疾
朝代：宋
体裁：七言绝句

渊明避俗未闻道，此是东坡居士云。身似枯株心似水，此非闻道更谁闻。
书鹤鸣亭壁
作者：辛弃疾
朝代：宋
体裁：七言绝句

翠竹栽成占一丘，清溪映带极风流。山翁一向贪奇趣，更引飞泉在上头。
仙蹟岩
作者：辛弃疾
朝代：宋

地秘岩藏骨，溪灵膝印痕。
虚床惟太姥，别席尽曾孙。
披牒秦朝远，遗坛汉祀存。
何时幔亭侧，重復见幢幡。
仙迹岩
作者：辛弃疾
朝代：宋

地秘岩藏骨，溪灵膝印痕。虚床惟太姥，别席尽曾孙。披牒秦朝远，遗坛汉祀存。何时幔亭侧，重复见幢幡。
仙迹岩
作者：辛弃疾
朝代：宋

地秘岩藏骨，谿灵膝印痕。
虚床惟太姥，别席尽曾孙。
披牒秦朝远，遗坛汉祀存。
何时幔亭侧，重复见幢幡。
信笔再和二首
作者：辛弃疾
朝代：宋

此心一似篆烟灰，好向君王早乞骸。何处幽人来问讯，横担竹杖过溪来。春酒频开赤印灰，一尊忘我更忘骸。青山只隔二三里，恰似高人呼不来。
信笔再和二首·其一
作者：辛弃疾
朝代：宋
体裁：七言绝句

此心一似篆烟灰，好向君王早乞骸。何处幽人来问讯，横担竹杖过溪来。
信笔再和二首·其二
作者：辛弃疾
朝代：宋
体裁：七言绝句

春酒频开赤印灰，一尊忘我更忘骸。青山只隔二三里，恰似高人呼不来。
偶作
作者：辛弃疾
朝代：宋

一气同生天地人，不知何者是吾身。
欲依佛老心难住，却对渔樵语益真。
静处时呼酒贤圣，病来稍识药君臣。
由来不乐金朱事，且喜长同垅亩民。
偶作
作者：辛弃疾
朝代：宋

儿曹谈笑觅封侯，自喜婆娑老此丘。棋斗机关嫌狡狯，鹤贪吞啖损风流。强留客饮浑忘倦，已办官租百不忧。我识箪瓢真乐处，诗书执礼易春秋。一气同生天地人，不知何者是吾身。欲依佛老心难住，却对渔樵语益真。静处时呼酒贤圣，病来稍识药君臣。由来不乐金朱事，且喜长同垄亩民。老去都无宠辱惊，静中时见古今情。大凡物必有终始，岂有人能脱死生。日月相催飞似箭，阴阳为寇惨于兵。此身果欲参天地，且读中庸尽至诚。
偶作
作者：辛弃疾
朝代：宋

儿曹谈笑觅封侯，自喜婆娑老此丘。
棋鬭机关嫌狡狯，鹤贪吞啖损风流。
强留客饮浑忘倦，已办官租百不忧。
我识箪瓢真乐处，诗书执礼易春秋。
偶作
作者：辛弃疾
朝代：宋

至性由来禀太和，善人何少恶人多。
君看泻水着平地，正作方圆有几何。
偶作
作者：辛弃疾
朝代：宋

至性由来禀太和，善人何少恶人多。君看泻水著平地，正作方圆有几何。
偶作·其一
作者：辛弃疾
朝代：宋
体裁：七言律诗

儿曹谈笑觅封侯，自喜婆娑老此丘。棋斗机关嫌狡狯，鹤贪吞啖损风流。强留客饮浑忘倦，已办官租百不忧。我识箪瓢真乐处，诗书执礼易春秋。
偶作·其三
作者：辛弃疾
朝代：宋
体裁：七言律诗

老去都无宠辱惊，静中时见古今情。大凡物必有终始，岂有人能脱死生。日月相催飞似箭，阴阳为寇惨于兵。此身果欲参天地，且读中庸尽至诚。
偶作·其二
作者：辛弃疾
朝代：宋

一气同生天地人，不知何者是吾身。欲依佛老心难住，却对渔樵语益真。静处时呼酒贤圣，病来稍识药君臣。由来不乐金朱事，且喜长同垄亩民。
偶作·其二
作者：辛弃疾
朝代：宋

一气同生天地人，不知何者是吾身。
欲依佛老心难住，却对渔樵语益真。
静处时呼酒贤圣，病来稍识药君臣。
由来不乐金朱事，且喜长同壠亩民。
偶题
作者：辛弃疾
朝代：宋

人生忧患始于名，旦喜无闻过此生。却得少年耽酒力，读书学剑两无成。人言大道本强名，毕竟名从有处生。昭氏鼓瑟谁解听，亦无亏处亦无成。闲花浪蕊不知名，又是一番春草生。病起小园无一事，杖藜看得绿阴成。
偶题
作者：辛弃疾
朝代：宋
体裁：五言绝句

逢花眼倦开，见酒手频推。不恨吾年老，恨他将病来。
偶题·其一
作者：辛弃疾
朝代：宋
体裁：七言绝句

人生忧患始于名，旦喜无闻过此生。却得少年耽酒力，读书学剑两无成。
偶题·其三
作者：辛弃疾
朝代：宋
体裁：七言绝句

闲花浪蕊不知名，又是一番春草生。病起小园无一事，杖藜看得绿阴成。
偶题·其二
作者：辛弃疾
朝代：宋
体裁：七言绝句

人言大道本强名，毕竟名从有处生。昭氏鼓瑟谁解听，亦无亏处亦无成。
傅岩叟见和用韵答之
作者：辛弃疾
朝代：宋
体裁：七言律诗

万里鱼龙会有时，壮怀歌罢涕交颐。一毛未许杨朱拔，三战空怀鲍叔知。明月夜光多白眼，高山流水自朱丝。尘埃野马知多少，拟倩撩天鼻孔吹。
元日
作者：辛弃疾
朝代：宋
体裁：诗

老病忘时节，空斋晓尚眠。儿童唤翁起，今日是新年。
八声甘州
作者：辛弃疾
朝代：宋
体裁：词

把江山好处付公来，金陵帝王州。想今年燕子，依然认得，王谢风流。只用平时尊俎，弹压万貔貅。依旧钧天梦，玉殿东头。
看取黄金横带，是明年准拟，丞相封侯。有《红梅》新唱，香阵卷温柔。且画堂、通宵一醉，待从今、更数八千秋。公知否：邦人香火，夜半才收。
八声甘州
作者：辛弃疾
朝代：宋
体裁：词

故将军饮罢夜归来，长亭解雕鞍。恨灞陵醉尉，匆匆未识，桃李无言。射虎山横一骑，裂石响惊弦。落魄封侯事，岁晚田园。
谁向桑麻杜曲，要短衣匹马，移住南山？看风流慷慨，谈笑过残年。汉开边、功名万里，甚当时健者也曾闲？纱窗外、斜风细雨，一阵轻寒。
八声甘州·为建康胡长文留守寿。时方阅拆红梅之舞，且有锡带之宠
作者：辛弃疾
朝代：宋
体裁：词

把江山好处付公来，金陵帝王州。想今年燕子，依然认得，王谢风流。只用平时尊俎，弹压万貔貅。依旧钧天梦，玉殿东头。看取黄金横带，是明年准拟，丞相封侯。有红梅新唱，香阵卷温柔。且画堂、通宵一醉，待从今、更数八千秋。公知否，邦人香火，夜半才收。
八声甘州·夜读李广传，不能寐。因念晁楚老、杨民瞻约同居山间，戏用李广事赋以寄之
作者：辛弃疾
朝代：宋

故将军饮罢夜归来，长亭解雕鞍。恨灞陵醉尉，匆匆未识，桃李无言。射虎山横一骑，裂石响惊弦。落魄封侯事，岁晚田园。谁向桑麻杜曲，要短衣匹马，移住南山？看风流慷慨，谈笑过残年。汉开边，功名万里，甚当年健者也曾闲？纱窗外，斜风细雨，一阵轻寒。
八声甘州·夜读李广传，不能寐。因念晁楚老、杨民瞻约同居山间，戏用李广事赋以寄之
作者：辛弃疾
朝代：宋
体裁：词

故将军饮罢夜归来，长亭解雕鞍。恨灞陵醉尉，匆匆未识，桃李无言。射虎山横一骑，裂石响惊弦。落魄封侯事，岁晚田园。谁向桑麻杜曲，要短衣匹马，移住南山？看风流慷慨，谈笑过残年。汉开边，功名万里，甚当时健者也曾闲？纱窗外，斜风细雨，一阵轻寒。
八声甘州·故将军、饮罢夜归来
作者：辛弃疾
朝代：宋
体裁：词

故将军、饮罢夜归来，长亭解雕鞍。
恨灞陵醉尉，匆匆未识，桃李无言。
射虎山横一骑，裂石响惊弦。
落托封侯事，岁晚田间。
谁向桑麻杜曲，要短衣匹马，移住南山。
看风流慷慨，谈笑过残年。
汉开边、功名万里，甚当时、健者也曾闲。
纱窗外、斜风细雨，一障轻寒。
八声甘州·故将军饮罢夜归来
作者：辛弃疾
朝代：宋

夜读《李广传》，不能寐。因念晁楚老、杨民瞻约同居山间，戏用李广事，赋以寄之。故将军饮罢夜归来，长亭解雕鞍。恨灞陵醉尉，匆匆未识，桃李无言。射虎山横一骑，裂石响惊弦。落魄封侯事，岁晚田间。谁向桑麻杜曲，要短衣匹马，移住南山？看风流慷慨，谈笑过残年。汉开边、功名万里，甚当时、健者也曾闲。纱窗外、斜风细雨，一阵轻寒。
八声甘州·故将军饮罢夜归来
作者：辛弃疾
朝代：宋

故将军饮罢夜归来，长亭解雕鞍。恨灞陵醉尉，匆匆未识，桃李无言。射虎山横一骑，裂石响惊弦。落魄封侯事，岁晚田间。
谁向桑麻杜曲，要短衣匹马，移住南山？看风流慷慨，谈笑过残年。汉开边、功名万里，甚当时、健者也曾闲。纱窗外、斜风细雨，一阵轻寒。
八声甘州（寿建康帅胡长文给事。时方阅拆红梅之舞，且有锡带之宠）
作者：辛弃疾
朝代：宋
体裁：词

把江山好处付公来，金陵帝王州。想今年燕子，依然认得，王谢风流。只用平时尊俎，弹压万貔貅。依旧钧天梦，玉殿东头。看取黄金横带，是明年准拟，丞相封侯。有红梅新唱，香阵卷温柔。且华堂、通宵一醉，待从今、更数八千秋。公知否，邦人香火，夜半才收。
六么令 其一 用陆氏事，送玉山令陆德隆
作者：辛弃疾
朝代：宋
体裁：词

酒群花队，攀得短辕折。谁怜故山归梦，千里莼羹滑。便整松江一棹，检点能言鸭。故人欲接。醉怀霜橘，堕地金圆醒时觉。长喜刘郎马上，肯听诗书说。谁对叔子风流，直把曹刘压。更看君侯事业，不负平生学。离肠愁怯。送君归后，细写茶经煮香雪。
六么令 其二 再用前韵
作者：辛弃疾
朝代：宋
体裁：词

倒冠一笑，华发玉簪折。阳关自来凄断，却怪歌声滑。放浪儿童归舍，莫恼比邻鸭。水连山接。看君归兴，如醉中醒、梦中觉。江上吴侬问我，一一烦君说。忍使尊酒频空，剩欠珍珠压。手把渔竿未稳，长向沧浪学。问愁谁怯。可堪杨柳，先作东风满城雪。
六么令·酒群花队
作者：辛弃疾
朝代：宋
体裁：词

酒群花队，攀得短辕折。
谁怜故山归梦，千里莼羹滑。
便整松江一棹，点检能言鸭。
故人欢接。
醉怀双橘，堕地金圆醒时觉。
长喜刘郎马上，肯听诗书说。
谁对叔子风流，直把曹刘压。
更看君侯事业，不负平生学。
离觞愁怯。
送君归后，细写《茶经》煮香雪。
六么令（再用前韵）
作者：辛弃疾
朝代：宋
体裁：词

倒冠一笑，华发玉簪折。阳关自来凄断，却怪歌声滑。放浪儿童归舍，莫恼比邻鸭。水连山接。看君归兴，如醉中醒、梦中觉。江上吴侬问我，一一烦君说。坐客尊酒频空，剩欠真珠压。手把鱼竿未稳，长向沧浪学。问愁谁怯。可堪杨柳，先作东风满城雪。
六么令（用陆氏事，送玉山令陆德隆侍亲东归吴中）
作者：辛弃疾
朝代：宋

酒群花队，攀得短辕折。谁怜故山归梦，千里莼羹滑。便整松江一棹，点检能言鸭。故人欢接。醉怀双橘，堕地金圆醒时觉。长喜刘郎马上，肯听诗书说。谁对叔子风流，直把曹刘压。更看君侯事业，不负平生学。离觞愁怯。送君归后，细写茶经煮香雪。
六州歌头
作者：辛弃疾
朝代：宋

西湖万顷，楼观矗千门。春风路，红堆锦，翠连云。俯层轩。风月都无际。荡空蔼，开绝境，云梦泽，饶八九，不须吞。翡翠明珰，争上金堤去，勃窣媻姗。看贤王高会，飞盖入云烟。白鹭振振，鼓咽咽。记风流远，更休作，嬉游地，等闲看。君不见，韩献子，晋将军，赵孤存。千载传忠献，两定策，纪元勋。孙又子，方谈笑，整乾坤。直使长江如带，依前是、保赵须韩。伴皇家快乐，长在玉津边。只在南园。
六州歌头
作者：辛弃疾
朝代：宋

西湖万顷，楼观矗千门。春风路，红堆锦，翠连云。俯层轩。风月都无际，荡空蔼，开绝境，云梦泽，饶八九，不须吞。翡翠明珰，争上金堤去，勃窣媻姗。看贤王高会，飞盖入云烟。白鹭振振，鼓咽咽。记风流远，更休作，嬉游地，等闲看。君不见，韩献子，晋将军，赵孤存。千载传忠献，两定策，纪元勋。孙又子，方谈笑，整乾坤。直使长江如带，依前是、□赵须韩。伴皇家快乐，长在玉津边。只在南园。晨来问疾，有鹤止庭隅。吾语汝。只三事，太愁予。病难扶。手种青松树。碍梅坞。妨花径，才数尺。如人立。却须锄。秋水堂前，曲沼明于镜，可烛眉须。被山头急雨，耕垄灌泥涂。谁使吾庐。映污渠。叹青山好，檐外竹，遮欲尽，有还无。删竹去，吾乍可，食无鱼。爱扶疏。又欲为山计，千百虑，累吾躯。凡病此。吾过矣。子奚如。口不能言臆对，虽扁鹊、药石难除。有要言妙道，往问北山愚。庶有瘳乎。
六州歌头
作者：辛弃疾
朝代：宋
体裁：词

西湖万顷，楼观矗千门。春风路，红堆锦，翠连云。俯层轩。风月都无际，荡空蔼，开绝境，云梦泽，饶八九，不须吞。翡翠明珰，争上金堤去，勃窣媻姗。看贤王高会，飞盖入云烟。白鹭振振，鼓咽咽。
记风流远，更休作，嬉游地，等闲看。君不见，韩献子，晋将军，赵孤存。千载传忠献，两定策，纪元勋。孙又子，方谈笑，整乾坤。直使长江如带，依前是、﹝存﹞赵须韩。伴皇家快乐，长在玉津边。只在南园。
六州歌头·其二
作者：辛弃疾
朝代：宋

晨来问疾，有鹤止庭隅。吾语汝。只三事，太愁予。病难扶。手种青松树。碍梅坞。妨花径，才数尺。如人立。却须锄。秋水堂前，曲沼明于镜，可烛眉须。被山头急雨，耕垄灌泥涂。谁使吾庐。映污渠。叹青山好，檐外竹，遮欲尽，有还无。删竹去，吾乍可，食无鱼。爱扶疏。又欲为山计，千百虑，累吾躯。凡病此。吾过矣。子奚如。口不能言臆对，虽扁鹊、药石难除。有要言妙道，往问北山愚。庶有瘳乎。
六州歌头·其二
作者：辛弃疾
朝代：宋
体裁：词

晨来问疾，有鹤止庭隅。吾语汝。只三事，太愁余。病难扶。手种青松树。碍梅坞。妨花径，才数尺。如人立。却须锄。秋水堂前，曲沼明于镜，可烛眉须。被山头急雨，耕垄灌泥涂。谁使吾庐。映污渠。叹青山好，檐外竹，遮欲尽，有还无。删竹去，吾乍可，食无鱼。爱扶疏。又欲为山计，千百虑，累吾躯。凡病此。吾过矣。子奚如。口不能言臆对，虽卢扁、药石难除。有要言妙道，往问北山愚。庶有瘳乎。
六州歌头·晨来问疾
作者：辛弃疾
朝代：宋

晨来问疾，有鹤止庭隅。
吾语汝。
只三事，太愁予。
病难扶。
手种青松树。
碍梅坞。
妨花迳，才数尺。
如人立。
却须锄。
秋水堂前，曲沼明于镜，可烛眉须。
被山头急雨，耕垄灌泥涂。
谁使吾庐。
映污渠。
叹青山好，檐外竹，遮欲尽，有还无。
删竹去，吾乍可，食无鱼。
爱扶疏。
又欲为山计，千百虑，累吾躯。
凡病此。
吾过矣。
子奚如。
口不能言臆对，虽扁鹊、药石难除。
有要言妙道，往问北山愚。
庶有瘳乎。
六州歌头·晨来问疾
作者：辛弃疾
朝代：宋
体裁：词

晨来问疾，有鹤止庭隅。吾语汝。只三事，太愁予。病难扶。手种青松树。碍梅坞。妨花迳，才数尺。如人立。却须锄。秋水堂前，曲沼明於镜，可烛眉须。被山头急雨，耕垄灌泥涂。谁使吾庐。映污渠。
叹青山好，檐外竹，遮欲尽，有还无。删竹去，吾乍可，食无鱼。爱扶疏。又欲为山计，千百虑，累吾躯。凡病此。吾过矣。子奚如。口不能言臆对，虽扁鹊、药石难除。有要言妙道，往问北山愚。庶有瘳乎。
六州歌头·西湖万顷
作者：辛弃疾
朝代：宋
体裁：词

西湖万顷，楼观矗千门。春风路，红堆锦，翠连云。俯层轩。风月都无际，荡空蔼，开绝境，云梦泽，饶八九，不须吞。翡翠明珰，争上金堤去，勃窣媻姗。看贤王高会，飞盖入云烟。白鹭振振，鼓咽咽。记风流远，更休作，嬉游地，等闲看。君不见，韩献子，晋将军，赵孤存。千载传忠献，两定策，纪元勋。孙又子，方谈笑，整乾坤。直使长江如带，依前是、□赵须韩。伴皇家快乐，长在玉津边。只在南园。
六州歌头·西湖万顷
作者：辛弃疾
朝代：宋

西湖万顷，楼观矗千门。
春风路，红堆锦，翠连云。
俯层轩。
风月都无际，荡空蔼，开绝境，云梦泽，饶八九，不须吞。
翡翠明珰，争上金堤去，勃窣媻姗。
看贤王高会，飞盖入云烟。
白鹭振振，鼓咽咽。
记风流远，更休作，嬉游地，等闲看。
君不见，韩献子，晋将军，赵孤存。
千载传忠献，两定策，纪元勋。
孙又子，方谈笑，整干坤。
直使长江如带，依前是、□赵须韩。
伴皇家快乐，长在玉津边。
只在南园。
六幺令·用陆氏事，送玉山令陆德隆侍亲东归吴中
作者：辛弃疾
朝代：宋
体裁：词

酒群花队，攀得短辕折。谁怜故山归梦，千里莼羹滑。便整松江一棹，点检能言鸭。故人欢接。醉怀霜橘，堕地金圆醒时觉。
长喜刘郎马上，肯听诗书说。谁对叔子风流，直把曹刘压。更看君侯事业，不负平生学。离觞愁怯。送君归后，细写《茶经》煮香雪。
兰陵王
作者：辛弃疾
朝代：宋

恨之极。恨极销磨不得。苌弘事，人道后来，其血三年化为碧。郑人缓也泣。吾父攻儒助墨。十年梦，沈痛化余，秋柏之间既为实。相思重相忆。被怨结中肠，潜动精魄。望夫江上岩岩立。嗟一念中变，后期长绝。君看启母愤所激。又俄顷为石。难敌。最多力。甚一忿沈渊，精气为物。依然困斗牛磨角。便影入山骨，至今雕琢。寻思人间，只合化，梦中蝶。
兰陵王
作者：辛弃疾
朝代：宋
体裁：词

恨之极，恨极销磨不得。苌弘事、人道后来，其血三年化为碧。郑人缓也泣：「吾父攻儒助墨。十年梦、沈痛化余，秋柏之间既为实。」
相思重相忆，被怨结中肠，潜动精魄。望夫江上岩岩立。嗟一念中变，后期长绝。君看启母愤所激，又俄倾为石。
难敌。最多力。甚一忿沉渊，精气为物，依然困斗牛磨角。便影入山骨，至今雕琢。寻思人间，只合化，梦中蝶。
兰陵王·一丘壑
作者：辛弃疾
朝代：宋

一丘壑。
老子风流占却。
茅檐上、松月桂云，脉脉石泉逗山脚。
寻思前事错。
恼杀晨猿夜鹤。
终须是、邓禹辈人，锦绣麻霞坐黄阁。
长歌自深酌。
看天阔鸢飞，渊静鱼跃。
西风黄菊芗喷薄。
怅日暮云合，佳人何处，纫兰结佩带杜若。
入江海曾约。
遇合。
事难托。
莫击磬门前，荷蒉人过，仰天大笑冠簪落。
待说与穷达，不须疑着。
古来贤者，进亦乐，退亦乐。
兰陵王·恨之极
作者：辛弃疾
朝代：宋

己未八月二十日夜，梦有人以石研屏见饷者。其色如玉，光润可爱。中有一牛，磨角作斗状。云：“湘潭里中有张其姓者，多力善斗，号张难敌。一日，与人搏，偶败，忿赴河而死。居三日，其家人来视之，浮水上，则牛耳。自后并水之山往往有此石，或得之，里中辄不利。”梦中异之，为作诗数百言，大抵皆取古之怨愤变化异物等事，觉而忘其言。后三日，赋词以识其异。恨之极，恨极销磨不得。苌弘事，人道后来，其血三年化为碧。郑人缓也泣。吾父攻儒助墨。十年梦，沈痛化余，秋柏之间既为实。相思重相忆。被怨结中肠，潜动精魄。望夫江上岩岩立。嗟一念中变，后期长绝。君看启母愤所激。又俄倾为石。难敌，最多力。甚一忿沈渊，精气为物。依然困斗牛磨角。便影入山骨，至今雕琢。寻思人间，只合化，梦中蝶。
兰陵王·恨之极
作者：辛弃疾
朝代：宋
体裁：词

恨之极。
恨极销磨不得。
苌弘事，人道后来，其血三年化为碧。
郑人缓也泣。
吾父攻儒助墨。
十年梦，沈痛化余，秋柏之间既为实。
相思重相忆。
被怨结中肠，潜动精魄。
望夫江上岩岩立。
嗟一念中变，后期长绝。
君看启母愤所激。
又俄倾为石。
难敌。
最多力。
甚一忿沈渊，精气为物。
依然困斗牛磨角。
便影入山骨，至今雕琢。
寻思人间，只合化，梦中蝶。
兰陵王·赋一丘一壑
作者：辛弃疾
朝代：宋
体裁：词

一丘壑。老子风流占却。茅檐上、松月桂云，脉脉石泉逗山脚。寻思前事错。恼杀晨猿夜鹤。终须是、邓禹辈人，锦绣麻霞坐黄阁。长歌自深酌。看天阔鸢飞，渊静鱼跃。西风黄菊芗喷薄。怅日暮云合，佳人何处，纫兰结佩带杜若。入江海曾约。遇合。事难托。莫击磬门前，荷蒉人过，仰天大笑冠簪落。待说与穷达，不须疑著。古来贤者，进亦乐，退亦乐。
兰陵王·赋一丘一壑
作者：辛弃疾
朝代：宋

一丘壑。老子风流占却。茅檐上、松月桂云，脉脉石泉逗山脚。寻思前事错。恼杀晨猿夜鹤。终须是、邓禹辈人，锦绣麻霞坐黄阁。长歌自深酌。看天阔鸢飞，渊静鱼跃。西风黄菊芗喷薄。怅日暮云合，佳人何处，纫兰结佩带杜若。入江海曾约。遇合。事难托。莫系磬门前，荷蒉人过，仰天大笑冠簪落。待说与穷达，不须疑著。古来贤者，进亦乐，退亦乐。
兰陵王·赋一丘一壑
作者：辛弃疾
朝代：宋
体裁：词

一丘壑。老子风流占却。茅檐上、松月桂云，脉脉石泉逗山脚。寻思前事错。恼杀晨猿夜鹤。终须是、邓禹辈人，锦绣麻霞坐黄阁。长歌自深酌。看天阔鸢飞，渊静鱼跃。西风黄菊香喷薄。怅日暮云合，佳人何处，纫兰结佩带杜若。入江海会约。遇合。事难托。莫击磬门前，荷蒉人过，仰天大笑冠簪落。待说与穷达，不须疑著。古来贤者，进亦乐，退亦乐。
兰陵王·赋一丘一壑
作者：辛弃疾
朝代：宋
体裁：词

一丘壑。老子风流占却。茅檐上、松月桂云，脉脉石泉逗山脚。寻思前事错。恼杀，晨猿夜鹤。终须是、邓禹辈人，锦绣麻霞坐黄阁。
长歌自深酌。看天阔鸢飞，渊静鱼跃。西风黄菊香喷薄。怅日暮云合，佳人何处，纫兰结佩带杜若。入江海曾约。
遇合。事难托。莫击磬门前，荷蒉人过，仰天大笑冠簪落。待说与穷达，不须疑著。古来贤者，进亦乐，退亦乐。
兰陵王赋一丘一壑
作者：辛弃疾
朝代：宋

一丘壑。老子风流占却。茅檐上、松月桂云，脉脉石泉逗山脚。寻思前事错。恼杀晨猿夜鹤。终须是、邓禹辈人，锦绣麻霞坐黄阁。长歌自深酌。看天阔鸢飞，渊静鱼跃。西风黄菊芗喷薄。怅日暮云合，佳人何处，纫兰结佩带杜若。入江海曾约。遇合。事难托。莫系磬门前，荷蕢人过，仰天大笑冠簪落。待说与穷达，不须疑著。古来贤者，进亦乐，退亦乐。
关悟老住明教禅院
作者：辛弃疾
朝代：宋

道人匡庐来，籍籍倾众耳。规摹小轩中，坐稳得坎止。慈云为谁出，法席应众启。招提隐山腹，深净端可喜。夜禅余机锋，文字入游戏。会有化人来，伽陀开短纸。
再用儒字韵二首
作者：辛弃疾
朝代：宋

人才长与世相疏，若谓无才即厚诬。方朔长身无饭吃，人间饱死几侏儒。是是非非好读书，莫将名实自相诬。由来废冢谁为者，诗礼相传大小儒。
再用儒字韵二首·其一
作者：辛弃疾
朝代：宋

人才长与世相疎，若谓无才即厚诬。
方朔长身无饭吃，人间饱死几侏儒。
再用儒字韵二首·其一
作者：辛弃疾
朝代：宋
体裁：七言绝句

人才长与世相疏，若谓无才即厚诬。方朔长身无饭吃，人间饱死几侏儒。
再用儒字韵二首·其二
作者：辛弃疾
朝代：宋
体裁：七言绝句

是是非非好读书，莫将名实自相诬。由来废冢谁为者，诗礼相传大小儒。
再用韵
作者：辛弃疾
朝代：宋

欲把身心入太虚，要须勤着净工夫。古人有句须参取，穷到今年锥也无。
再用韵
作者：辛弃疾
朝代：宋

欲把身心入太虚，要须勤着浄工夫。
古人有句须参取，穷到今年锥也无。
再用韵
作者：辛弃疾
朝代：宋

欲把身心入太虚，要须勤著净工夫。古人有句须参取，穷到今年锥也无。
再用韵
作者：辛弃疾
朝代：宋
体裁：七言绝句

自古蛾眉嫉者多，须防按剑向随和。此身更似沧浪水，听取当年孺子歌。
减字木兰花·昨朝官告
作者：辛弃疾
朝代：宋
体裁：词

昨朝官告。一百五年村父老。更莫惊疑。刚道人生七十稀。使君喜见。恰限华堂开寿宴。问寿如何。百代儿孙拥太婆。
减字木兰花（宿僧房有作）
作者：辛弃疾
朝代：宋
体裁：词

僧窗夜雨。茶鼎熏炉宜小住。却恨春风。勾引诗来恼杀翁。狂歌未可。且把一尊料理我。我到亡何。却听侬家陌上歌。
减字木兰花（纪壁间题）
作者：辛弃疾
朝代：宋

盈盈泪眼。往日青楼天样远。秋月春花。输与寻常姊妹家。水村山驿。日幕行云无气力。锦字偷裁。立尽西风雁不来。
出塞·春寒有感
作者：辛弃疾
朝代：宋
体裁：词

莺未老。花谢东风扫。秋千人倦彩绳闲，又被清明过了。日长减破夜长眠，别听笙箫吹晓。锦笺封与怨春诗，寄与归云缥缈。
出塞（春寒有感）
作者：辛弃疾
朝代：宋

莺未老。花谢东风扫。秋千人倦彩绳闲，又被清明过了。日长破夜长眠，别听笙箫吹晓。锦笺封与怨春诗，寄与归云缥缈。
千年调 其二 送杜叔高
作者：辛弃疾
朝代：宋
体裁：词

恨如新，新恨了，又重新。看天上、多少浮云。江南好景，落花时节又逢君。夜来风雨，春归似欲留人。尊如海，人如玉，诗如锦，笔如神。能几字、尽殷勤。江天日暮，何时重与细论文。绿杨阴里，听阳关、门掩黄昏。
千年调·卮酒向人时
作者：辛弃疾
朝代：宋
体裁：词

卮酒向人时，和气先倾倒。
最要然然可可，万事称好。
滑稽坐上，更对鸱夷笑。
寒与热，总随人，甘国老。
少年使酒，出口人嫌拗。
此个和合道理，近日方晓。
学人言语，未会十分巧。
看他门，得人怜，秦吉了。
千年调·卮酒向人时
作者：辛弃疾
朝代：宋

蔗庵小阁名曰“卮言”，作此词以嘲之。卮酒向人时，和气先倾倒。最要然然可可，万事称好。滑稽坐上，更对鸱夷笑。寒与热，总随人，甘国老。少年使酒，出口人嫌拗。此个和合道理，近日方晓。学人言语，未会十会巧。看他们，得人怜，秦吉了。
千年调·左手把青霓
作者：辛弃疾
朝代：宋

开山径得石壁，因名曰苍壁。事出望外，意天之所赐邪，喜而赋。
左手把青霓，右手挟明月。吾使丰隆前导，叫开阊阖。周游上下，径入寥天一。览玄圃，万斛泉，千丈石。
钧天广乐，燕我瑶之席。帝饮予觞甚乐，赐汝苍壁。嶙峋突兀，正在一丘壑。余马怀，仆夫悲，下恍惚。
千年调·开山径得石壁，事出望外，意天之所赐邪，喜而赋之
作者：辛弃疾
朝代：宋
体裁：词

左手把青霓，右手挟明月。吾使丰隆前导，叫开阊阖。周游上下，径入寥天一。览县圃，万斛泉，千丈石。钧天广乐，燕我瑶之席。帝饮予觞甚乐，赐汝苍璧。嶙峋突兀，正在一丘壑。余马怀，仆夫悲，下恍惚。
千年调·开山径得石壁，事出望外，意天之所赐邪，喜而赋之
作者：辛弃疾
朝代：宋
体裁：词

左手把青霓，右手挟明月。吾使丰隆前导，叫开阊阖。周游上下，径入寥天一。览玄圃，万斛泉，千丈石。钧天广乐，燕我瑶之席。帝饮予觞甚乐，赐汝苍璧。璘珣突兀，正在一丘壑。余马怀，仆夫悲，下恍惚。
千年调·蔗庵小阁名曰卮言，作此词以嘲之
作者：辛弃疾
朝代：宋

卮酒向人时，和气先倾倒。最要然然可可，万事称好。滑稽坐上，更对鸱夷笑。寒与热，总随人，甘国老。少年使酒，出口人嫌拗。此个和合道理，近日方晓。学人言语，未会十分巧。看他们，得人怜，秦吉了。
千秋岁·为金陵史致道留守寿
作者：辛弃疾
朝代：宋
体裁：词

塞垣秋草。又报平安好。尊俎上，英雄表。金汤生气象，珠玉霏谭笑。春近也，梅花得似人难老。莫惜金尊倒。凤诏看看到。留不住，江东小。从容帷幄里，整顿乾坤了。千百岁，从今尽是中书考。
千秋岁·为金陵史致道留守寿
作者：辛弃疾
朝代：宋

塞垣秋草，又报平安好。尊俎上，英雄表。金汤生气象，珠玉霏谭笑。春近也，梅花得似人难老。
莫惜金尊倒。凤诏看看到。留不住，江东小。从容帷幄去，整顿乾坤了。千百岁，从今尽是中书考。
千秋岁·塞垣秋草
作者：辛弃疾
朝代：宋
体裁：词

塞垣秋草。又报平安好。尊俎上，英雄表。金汤生气象，珠玉霏谭笑。春近也，梅花得似人难老。莫惜金尊倒。凤诏看看到。留不住，江东小。从容帷幄去，整顿乾坤了。千百岁，从今尽是中书考。
千秋岁·塞垣秋草
作者：辛弃疾
朝代：宋

塞垣秋草。
又报平安好。
尊俎上，英雄表。
金汤生气象，珠玉霏谭笑。
春近也，梅花得似人难老。
莫惜金尊倒。
凤诏看看到。
留不住，江东小。
从容帷幄去，整顿干坤了。
千百岁，从今尽是中书考。
千秋岁·金陵寿史帅致道，时有版筑役
作者：辛弃疾
朝代：宋
体裁：词

塞垣秋草。又报平安好。尊俎上，英雄表。金汤生气象，珠玉霏谈笑。春近也，梅花得似人难老。
莫惜金尊倒。凤诏看看到。留不住，江东小。从容帷幄去，整顿乾坤了。千百岁，从今尽是中书考。
南乡子·何处望神州
作者：辛弃疾
朝代：宋
体裁：词

何处望神州。满眼风光北固楼。千古兴亡多少事，悠悠。不尽长江衮衮流。年少万兜鍪。坐断东南战未休。天下英雄谁敌手。曹刘。生子当如孙仲谋。
南乡子·好个主人家
作者：辛弃疾
朝代：宋
体裁：词

好个主人家。不问因由便去嗏。病得那人妆晃了，巴巴。系上裙儿稳也哪。别泪没些些。海誓山盟总是赊。今日新欢须记取，孩儿，更过十年也似他。
南乡子·无处着春光
作者：辛弃疾
朝代：宋

无处着春光。
天上飞来诏十行。
父老欢呼童稚舞，前江。
千载周家孝义乡。
草木尽芬芳。
更觉溪头水也香。
我道乌头门侧畔，诸郎。
准备他年昼锦堂。
南乡子·无处著春光
作者：辛弃疾
朝代：宋
体裁：词

无处著春光。天上飞来诏十行。父老欢呼童稚舞，前江。千载周家孝义乡。草木尽芬芳。更觉溪头水也香。我道乌头门侧畔，诸郎。准备他年昼锦堂。
南乡子·欹枕舻声边
作者：辛弃疾
朝代：宋

欹枕舻声边，贪听咿哑聒醉眠。变作笙歌花底去，依然，翠袖盈盈在眼前。别后两眉尖，欲说还休梦已阑。只记埋冤前夜月，相看，不管人愁独自圆。
南乡子·登京口北固亭有怀
作者：辛弃疾
朝代：宋

何处望神州，满眼风光北固楼。千古兴亡多少事，悠悠，不尽长江滚滚流。年少万兜鍪，坐断东南战未休。天下英雄谁敌手？曹刘，生子当如孙仲谋。
南乡子·登京口北固亭有怀
作者：辛弃疾
朝代：宋
体裁：词

何处望神州？满眼风光北固楼。千古兴亡多少事？悠悠。不尽长江滚滚流。年少万兜鍪，坐断东南战未休。天下英雄谁敌手？曹刘。生子当如孙仲谋。
南乡子·舟中记梦
作者：辛弃疾
朝代：宋
体裁：词

攲枕橹声边。贪听咿哑聒醉眠。梦里笙歌花底去，依然。翠袖盈盈在眼前。别后两眉尖。欲说还休梦已阑。只记埋冤前夜月，相看。不管人愁独自圆。
南乡子·舟中记梦
作者：辛弃疾
朝代：宋

欹枕艣声边，贪听咿哑聒醉眠。梦里笙歌花底去；依然，翠袖盈盈在眼前。 别后两眉尖，欲说还休梦已阑。只记埋怨前夜月，相看，不管人愁独自圆。
南乡子·赠妓
作者：辛弃疾
朝代：宋
体裁：词

好个主人家，不问因由便去嗏。病得那人妆晃子，巴巴，系上裙儿稳也哪。
别泪没些些，海誓山盟总是赊。今日新欢须记取，孩儿，更过十年也似他。
南乡子·隔户语春莺
作者：辛弃疾
朝代：宋

隔户语春莺。
才挂帘儿敛袂行。
渐见凌波罗袜步，盈盈。
随笑随颦百媚生。
着意听新声。
尽是司空自教成。
今夜酒肠还道窄，多情。
莫放笼纱蜡炬明。
南乡子（庆前冈周氏旌表）
作者：辛弃疾
朝代：宋

无处著春光。天上飞来诏十行。父老欢呼童稚舞，前江。千载周家孝义乡。草木尽芬芳。更觉溪头水也香。我道乌头门侧畔，诸郎。准备他年尽锦堂。
南乡子（无题）
作者：辛弃疾
朝代：宋
体裁：词

隔户语春莺。才挂帘儿敛袂行。渐见凌波罗袜步，盈盈。随笑随颦百媚生。著意听新声。尽是司空自教成。今夜酒肠还道窄，多情。莫放笼纱蜡炬明。
南乡子（舟中记梦）
作者：辛弃疾
朝代：宋
体裁：词

敧枕橹声边。贪听咿哑聒醉眠。变作笙歌花底去，依然。翠袖盈盈在眼前。别后两眉尖。欲说还休梦已阑。只记埋冤前夜月，相看。不管人愁独自圆。
南乡子（送筠州赵司户，茂中之子。茂中尝为筠州幕官，题诗甚多）
作者：辛弃疾
朝代：宋
体裁：词

日日老莱衣。更解风流蜡凤嬉。膝上放教文度去，须知。要使人看玉树枝。剩记乃翁诗。绿水红莲觅旧题。归骑春衫花满路，相期。来岁流觞曲水时。
南歌子 其一 独坐蔗庵
作者：辛弃疾
朝代：宋
体裁：词

玄入参同契，禅依不二门。细看斜日隙中尘。始觉人间、何处不纷纷。病笑春先到，闲知懒是真。百般啼鸟苦撩人。除却提壶、此外不堪闻。
南歌子 其一 独坐蔗庵
作者：辛弃疾
朝代：宋

玄入参同契，禅依不二门。静看斜日隙中尘。始觉人间、何处不纷纷。病笑春先老，闲怜懒是真。百般啼鸟苦撩人。除却提壶、此外不堪闻。
南歌子·万万千千恨
作者：辛弃疾
朝代：宋
体裁：词

万万千千恨，前前后后山。傍人道我轿儿宽。不道被他遮得、望伊难。今夜江头树，船儿系那边。知他热后甚时眠。万万不成眠后、有谁扇。
南歌子·其二
作者：辛弃疾
朝代：宋
体裁：词

世事从头减，秋怀彻底清。夜深犹送枕边声。试问清溪底事、未能平。月到愁边白，鸡先远处鸣。是中无有利和名。因甚山前未晓、有人行。
南歌子·其二
作者：辛弃疾
朝代：宋
体裁：词

世事从头减，秋怀彻底清。夜深犹道枕边声。试问清溪底事、不能平。月到愁边白，鸡先远处鸣。是中无有利和名。因甚山前未晓、有人行。
南歌子·山中夜坐
作者：辛弃疾
朝代：宋
体裁：词

世事从头减，秋怀彻底清。夜深犹送枕边声，试问清溪底事、未能平。
月到愁边白，鸡先远处鸣。是中无有利和名，因甚山前未晓、有人行？
南歌子·散发披襟处
作者：辛弃疾
朝代：宋
体裁：词

散发披襟处，浮瓜沈李杯。
涓涓流水细侵阶。
凿个池儿，唤个月儿来。
画栋频摇动，红葵尽倒开。
斗匀红粉照香腮。
有个人人，把做镜儿猜。
南歌子·新开池戏作
作者：辛弃疾
朝代：宋

散发披襟处，浮瓜沈李杯。涓涓流水细侵阶。凿个池儿，唤个月儿来。画栋频摇动，红蕖尽倒开。斗匀红粉照香腮。有个人人，把做镜儿猜。
南歌子·新开池，戏作
作者：辛弃疾
朝代：宋

散发披襟处，浮瓜沈李时。涓涓流水细侵阶。凿个池儿，唤个月儿来。画栋频摇动，红葵尽倒开。斗匀红粉照香腮。有个人人，把做镜儿猜。
南歌子·新开池，戏作
作者：辛弃疾
朝代：宋
体裁：词

散发披襟处，浮瓜沈李时。涓涓流水细侵阶。凿个池儿，唤个月儿来。画栋频摇动，红蕖尽倒开。斗匀红粉照香腮。有个人儿，把个镜儿猜。
南歌子·新开池，戏作
作者：辛弃疾
朝代：宋
体裁：词

散发披襟处，浮瓜沉李杯。涓涓流水细侵阶。凿个池儿，唤个月儿来。
画栋频摇动，红蕖尽倒开。斗匀红粉照香腮。有个人人，把做镜儿猜。
南歌子·玄入参同契
作者：辛弃疾
朝代：宋
体裁：词

玄入参同契，禅依不二门。
静看斜日隙中尘。
始觉人间、何处不纷纷。
病笑春先老，闲怜懒是真。
百般啼鸟苦撩人。
除却提壶、此外不堪闲。
南歌子（独坐蔗庵）
作者：辛弃疾
朝代：宋

玄人参同契，禅依不二门。静看斜日隙中尘。始觉人间何处、不纷纷。病笑春先老，闲怜懒是真。百般啼鸟苦撩人。除却提壶此外、不堪闻。
卜算子
作者：辛弃疾
朝代：宋
体裁：词

万里籋浮云，一喷空凡马。
叹息曹瞒《老骥》诗，伏枥如公者。
山鸟哢窥檐，野鼠饥翻瓦。
老我痴顽合住山，此地菟裘也。
卜算子
作者：辛弃疾
朝代：宋

万里＿浮云，一喷空凡马。叹息曹瞒老骥诗，伏枥如公者。
山鸟哢窥檐，野鼠饥翻瓦。老我痴顽合住山，此地菟裘也。
卜算子
作者：辛弃疾
朝代：宋

修竹翠罗寒，迟日江山暮。幽径无人独自芳，此恨知无数。只共梅花语，懒逐游丝去。著意寻春不肯香，香在无寻处。欲行且起行，欲坐重来坐。坐坐行行有倦时，更枕闲书卧。病是近来身，懒是从前我。静扫瓢泉竹树阴，且恁随缘过。夜雨醉瓜庐，春水行秧马。点检田间快活人，未有如翁者。秃尽兔毫锥，磨透铜台瓦。谁伴扬雄作解嘲，乌有先生也。珠玉作泥沙，山谷量牛马。试上累累丘垄看，谁是强梁者。水浸浅深檐，山压高低瓦。山水朝来笑问人，翁早归来也。千古李将军，夺得胡儿马。李蔡为人在下中，却是封侯者。芸草去陈根，笕竹添新瓦。万一朝家举力田，舍我其谁也。
卜算子 其一 饮酒败德
作者：辛弃疾
朝代：宋

盗蹠傥名丘，孔子还名蹠。蹠圣丘愚直至今，美恶无真实。简册写虚名，蝼蚁侵枯骨。千古光阴一霎时，且进杯中物。
卜算子 其七 漫兴
作者：辛弃疾
朝代：宋

珠玉作泥沙，山谷量牛马。试上累累丘垄看，谁是强梁者。水浸浅深檐，山压高低瓦。山水朝来笑问人，翁早归来也。
卜算子 其七 漫兴
作者：辛弃疾
朝代：宋
体裁：词

珠玉作泥沙，山谷量牛马。试上累累丘垄看，谁是彊梁者。水浸浅深檐，山压高低瓦。山水朝来笑问人，翁早归来也。
卜算子 其三 为人赋荷花
作者：辛弃疾
朝代：宋
体裁：词

红粉靓梳妆，翠盖低风雨。占断人间六月凉，明月鸳鸯浦。根底藕丝长，花里莲心苦。只为风流有许愁，更衬佳人步。
卜算子 其二 闻李正之茶马讣音
作者：辛弃疾
朝代：宋

欲行且起行，欲坐重来坐。坐坐行行有倦时，更枕闲书卧。病是近来身，懒是从前我。静扫瓢泉竹树阴，且恁随缘过。
卜算子 其二 饮酒成病
作者：辛弃疾
朝代：宋
体裁：词

一个去学仙，一个去学佛。仙饮千杯醉似泥，皮骨如金石。不饮便康彊，佛寿须千百。八十馀年入涅槃，且进杯中物。
卜算子 其六 漫兴
作者：辛弃疾
朝代：宋

夜雨醉瓜庐，春水行秧马。点检田间快活人，未有如翁者。秃尽兔毫锥，磨透铜台瓦。谁伴扬雄作解嘲，乌有先生也。
卜算子·一以我为牛
作者：辛弃疾
朝代：宋
体裁：词

一以我为牛，一以吾为马。人与之名受不辞，善学庄周者。江海任虚舟，风雨从飘瓦。醉者乘车坠不伤，全得于天也。
卜算子·万里籋浮云
作者：辛弃疾
朝代：宋

万里籋浮云，一喷空凡马。
叹息曹瞒《老骥》诗，伏枥如公者。
山鸟咔窥檐，野鼠饥翻瓦。
老我痴顽合住山，此地菟裘也。
卜算子·万里籋浮云
作者：辛弃疾
朝代：宋

万里籋浮云，一喷空凡马。叹息曹瞒老骥诗，伏枥如公者。山鸟哢窥檐，野鼠饥翻瓦。老我痴顽合住山，此地菟裘也。
卜算子·修竹翠罗寒
作者：辛弃疾
朝代：宋

修竹翠罗寒，迟日江山暮。
幽迳无人独自芳，此恨知无数。
只共梅花语。
懒逐游丝去。
着意寻春不肯香，香在无寻处。
卜算子·修竹翠罗寒
作者：辛弃疾
朝代：宋
体裁：词

修竹翠罗寒，迟日江山暮。幽迳无人独自芳，此恨知无数。只共梅花语。懒逐游丝去。著意寻春不肯香，香在无寻处。
卜算子·其一
作者：辛弃疾
朝代：宋

修竹翠罗寒，迟日江山暮。幽径无人独自芳，此恨知无数。只共梅花语，懒逐游丝去。著意寻春不肯香，香在无寻处。
卜算子·其一
作者：辛弃疾
朝代：宋
体裁：词

脩竹翠罗寒，迟日江山暮。幽径无人独自芳，此恨知无数。只共梅花语，懒逐游丝去。著意寻春不肯香，香在无寻处。
卜算子·千古李将军
作者：辛弃疾
朝代：宋
体裁：词

千古李将军，夺得胡儿马。
李蔡为人在下中，却是封侯者。
芸草去阵根，笕竹添新瓦。
万一朝家举力田，舍我其谁也。
卜算子·夜雨醉瓜庐
作者：辛弃疾
朝代：宋
体裁：词

夜雨醉瓜庐，春水行秧马。
点检田间快活人，未有如翁者。
秃尽兔豪锥，磨透铜台瓦。
谁伴扬雄作解嘲，乌有先生也。
卜算子·漫兴
作者：辛弃疾
朝代：宋

珠玉作泥沙，山谷量牛马。试上累累丘垅看，谁是强梁者。
水浸浅深帘，山压高低瓦。山水朝来笑问人，翁早去声归来也。
卜算子·漫兴三首（其三）
作者：辛弃疾
朝代：宋
体裁：词

千古李将军，夺得胡儿马。李蔡为人在下中，却是封侯者。芸草去陈根，笕竹添新瓦。万一朝家举力田，舍我其谁也。
卜算子·珠玉作泥沙
作者：辛弃疾
朝代：宋
体裁：词

珠玉作泥沙，山谷量牛马。
试上累累丘垅看，谁是强梁者。
水浸浅深檐，山压高低瓦。
山水朝来笑问人，翁早归来也。
卜算子·饮酒不写书
作者：辛弃疾
朝代：宋
体裁：词

一饮动连宵，一醉长三日。废尽寒温不写书，富贵何由得。
请看冢中人，冢似当年笔。万札千书只恁休，且进杯中物。
卜算子用韵答赵晋臣敷文，赵有真得归.....
作者：辛弃疾
朝代：宋
体裁：词

百郡怯登车，千里输流马。乞得胶胶扰扰身，却笑区区者。野水玉鸣渠，急雨珠跳瓦。一榻清风方是闲，真得归来也。
卜算子闻李正之茶马讣音
作者：辛弃疾
朝代：宋
体裁：词

欲行且起行，欲坐重来坐。坐坐行行有倦时，更枕闲书卧。病是近来身，懒是从前我。静扫瓢泉竹树阴，且凭随缘过。
卜算子饮酒成病
作者：辛弃疾
朝代：宋
体裁：词

一个去学仙，一个去学佛。仙饮千杯醉似泥，皮骨如金石。不饮便康强，佛寿须千百。八十馀年入涅槃，且进杯中物。
卜算子（用庄语）
作者：辛弃疾
朝代：宋
体裁：词

一以我为牛，一以吾为马。人与之名受不辞，善学庄周者。江海任虚舟，风雨从飘瓦。醉者乘车坠不伤，全得於天也。
卜算子（荷花）
作者：辛弃疾
朝代：宋
体裁：词

红粉靓梳妆，翠盖低风雨。占断人间六月凉，期月鸳鸯浦。根底藕丝长，花里莲心苦。只为风流有许愁，更衬佳人步。
卜算子（饮酒不写书）
作者：辛弃疾
朝代：宋
体裁：词

一饮动连宵，一醉长三日。废尽寒暄不写书，富贵何由得。请看冢中人，冢似当时笔。万札千书只恁休，且进杯中物。
卜算子（饮酒成病）
作者：辛弃疾
朝代：宋

一个去学仙，一个去学佛。仙饮千杯醉似泥，皮骨如金石。不饮便康强，佛寿须千百。八十余年入涅槃，且进杯中物。
卜算子（饮酒败德）
作者：辛弃疾
朝代：宋
体裁：词

盗跖傥名丘，孔子还名跖。跖圣丘愚直至今，美恶无真实。简册写虚名，蝼蚁侵枯骨。千古光阴一霎时，且进杯中物。